Paġna Konklużjonijiet tal-Kunsill Ewropew tal-14 ta' Diċembru 2017 (EUCO 19/1/17 REV 1) Aġenda Strateġika Ġdida 2019-2024 (adottata mill-Kunsill Ewropew fl-20 ta' Ġunju 2019) Id-Dikjarazzjoni ta' Davos - Lejn Baukultur ta' kwalità għolja għall-Ewropa, 20-22 ta' Jannar 2018 Dikjarazzjoni ta' kooperazzjoni dwar it-tmexxija 'l quddiem tad-diġitalizzazzjoni tal-wirt kulturali, Brussell, Jum Diġitali 2019, 8 ta' April 2019 Id-Dikjarazzjoni ta' Bucharest tal-Ministri għall-Kultura u tar-rappreżentanti tagħhom dwar ir-rwol tal-kultura fil-bini tal-ġejjieni tal-Ewropa, 16 ta' April 2019 Id-Dikjarazzjoni adottata matul il-Laqgħa Informali tal-Ministri tal-Istati Membri tal-Unjoni Ewropea responsabbli għall-Kultura u l-Affarijiet Ewropej, Pariġi, 3 ta' Mejju 2019 Konklużjonijiet Konklużjonijiet tal-Kunsill tat-12 ta' Mejju 2009 dwar il-kultura bħala katalist għall-kreattività u l-innovazzjoni (8749/1/09 REV 1) Riżoluzzjonijiet Komunikazzjonijiet Lejn approċċ integrat għall-Ewropa lejn il-wirt kulturali (COM(2014) 477 final) It-tisħiħ tal-identità Ewropea permezz tal-Edukazzjoni u l-Kultura. Il-kontribuzzjoni tal-Kummissjoni Ewropea għal-laqgħa tal-Mexxejja f'Gothenburg, is-17 ta' Novembru 2017 (COM(2017) 673 final) Aġenda Ġdida Ewropea għall-Kultura (COM(2018) 267 final) Il-Patt Ekoloġiku Ewropew (COM(2019) 640 final) Komunikazzjonijiet Konġunti tal-Kummissjoni Ewropea/Rappreżentant Għoli tal-Unjoni għall-Affarijiet Barranin u l-Politika ta' Sigurtà Lejn Strateġija tal-UE għal relazzjonijiet kulturali internazzjonali (JOIN(2016) 29 final) Avviżi Dokumenti ta' Ħidma tal-Persunal Qafas Ewropew għall-Azzjoni dwar il-Wirt Kulturali (SWD(2018) 491 final) Rapport tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar l-implimentazzjoni, ir-riżultati u l-valutazzjoni ġenerali tas-Sena Ewropea tal-Wirt Kulturali 2018 (COM (2019) 548 final) Nissalvagwardjaw il-wirt kulturali minn diżastri naturali u kkawżati mill-bniedem. Analiżi komparattiva tal-ġestjoni tar-riskju fl-UE - Studju (April 2018) Qafas ta' Hyogo għal Azzjoni 2005-2015: Il-Formazzjoni ta' reżiljenza ta' nazzjonijiet u komunitajiet għal diżastri Qafas ta' Sendai għat-Tnaqqis tar-Riskju ta' Diżastri 2015-2030 Konvenzjoni għall-Protezzjoni tal-Proprjetà Kulturali fil-Każ ta' Konflitt Armat (Konvenzjoni tal-Aja, 1954) Konvenzjoni dwar il-Protezzjoni tal-Patrimonju Dinji Kulturali u Naturali (1972) Konvenzjoni dwar il-Protezzjoni tal-Wirt Kulturali ta' Taħt l-Ilma (2001) Karta dwar il-Preservazzjoni tal-Wirt Diġitali (2003) Konvenzjoni għall-Ħarsien tal-Patrimonju Kulturali Intanġibbli (2003) Strateġija għat-Tnaqqis tar-Riskju fil-Proprjetajiet tal-Wirt Dinji (verżjoni riveduta, 2007) Il-Ġestjoni tar-Riskju ta' Diżastri għall-Wirt Dinji (manwal, Ġunju 2010) Dikjarazzjoni ta' Budapest dwar il-Wirt Kulturali (adottata mill-Kumitat għall-Wirt Dinji f'Ġunju 2002) Konvenzjoni Qafas dwar il-Valur tal-Wirt Kulturali għas-Soċjetà (Konvenzjoni ta' Faro, 2005) Rakkomandazzjoni CM/Rec (2017)1 lill-Istati Membri dwar l-Istrateġija Ewropea tal-Wirt Kulturali għas-seklu 21 (2017) Konvenzjoni dwar ir-Reati marbutin mal-Proprjetà Kulturali (2017) Ftehim EUR-OPA bejn il-pajjiżi Ewropej u Mediterranji dwar ir-Riskji Ewlenin L-Ewwel Għajnuna għall-Wirt Kulturali fi Żminijiet ta' Kriżi (ICCROM u l-Fond Prince Claus għall-Kultura u l-Iżvilupp, 2018) Il-Prinċipji ta' Kwalità Ewropej għal Interventi Ffinanzjati mill-UE b'Impatt Potenzjali fuq il-Wirt Kulturali (ICOMOS, 2019) Ir-Rapport dwar ir-Riskji Globali tal-2020 (Forum Ekonomiku Dinji) [Kooperattiva tal-produtturi tal-ħalib tan-nagħaġ fir-reġjun ta' Terra Quente] Il-grupp ta' produtturi magħmul mill-operaturi tal-"Queijo Terrincho" (produtturi u proċessuri) għandu interess leġittimu biex jippreżenta din l-applikazzjoni għal emenda. QUEITEQ – Cooperativa dos Produtores de Leite de Ovinos da Terra Quente, C.R.L. huwa l-grupp produttur li kien responsabbli għall-applikazzjoni inizjali għar-reġistrazzjoni. Il-portugall ☐ Isem il-prodott ☒ Deskrizzjoni tal-prodott ☒ Żona ġeografika ☐ Prova tal-oriġini ☒ Metodu ta' produzzjoni ☒ Oħrajn: iż-żieda ta' logo tal-prodott Emenda għall-Ispeċifikazzjoni tal-Prodott ta' DOP jew IĠP irreġistrata li għandha tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emenda għall-Ispeċifikazzjoni tal-Prodott ta' DOP jew IĠP irreġistrata li għandha tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma ġie ppubblikat l-ebda Dokument Uniku (jew ekwivalenti) L-emendi kollha jittrattaw l-Ispeċifikazzjoni tal-Prodott, peress li qatt ma ġie ppubblikat Dokument Uniku. Il-meded preċedentement indikati fl-Ispeċifikazzjoni oriġinali għad-dijametru (13-20 cm) u għall-piż (0,8-1,2 kg) tal-ġobon ġew definiti mill-ġdid bħala ta' 12-20 cm u ta' 0,7-1,1 kg rispettivament. Il-meded perċentwali permessi għax-xaħam fil-materja niexfa u għall-umdità fis-solidi li mhumiex xaħam tal-pejst, li preċedentement fl-Ispeċifikazzjoni oriġinali kienu indikati bħala bejn 45-60 % u bejn 55-65 % rispettivament, ġew definiti mill-ġdid kif ġej: bejn 25-50 % ta' xaħam fil-materja niexfa u bejn 35-60 % ta' umdità fis-solidi li mhumiex xaħam. Dawn l-emendi saru minħabba tibdil fid-drawwiet tal-konsumaturi, jiġifieri xaqliba favur il-konsum ta' ġobnijiet iżgħar b'kontenut aktar baxx ta' xaħam u bi kwalitajiet aħjar ta' konservabbiltà u ħajja itwal fuq l-ixkaffa, sabiex il-provvista tkun taqbel mad-domanda attwali għal porzjonijiet iżgħar li huma lesti biex jintużaw f'applikazzjonijiet kulinari speċifiċi (imqattgħin u ppakkjati minn qabel). Dawn saru wkoll minħabba li r-riżultati ta' testijiet li saru matul dawn l-aħħar snin juru l-ħtieġa li jsiru korrezzjonijiet għall-valuri oriġinali (l-umdità permessa u l-kontenut ta' xaħam) biex jirriflettu s-sitwazzjoni reali. Dawn l-emendi huma maħsuba biex jissodisfaw domandi ġodda tas-suq mingħajr ma jbiddlu l-karatteristiċi inerenti li jagħtu lill-prodott il-karattru speċifiku tiegħu. Iż-żona ġeografika baqgħet l-istess. It-test oriġinali: "Artikolu 1 Iż-żona li fiha jsir u jiġi mmaturat il-"Queijo Terrincho" hija ristretta għall-muniċipalitajiet ta' Mogadouro, Alfândega da Fé, Moncorvo, Freixo de Espada à Cinta, Mirandela, Vila Flor, Carrazeda de Ansiães u Macedo de Cavaleiros (bl-eċċezzjoni tal-parroċċi ċivili ta' Edroso, Espadanedo, Ferreira, Murçós u ta' Soutelo de Mourisco) fid-distrett ta' Bragança; il-parroċċi ċivili ta' Rio Torto, São Pedro de Veiga de Lila, Veiga de Lila, Valpaços, Vales u Possacos fil-muniċipalità ta' Valpaços fid-distrett ta' Vila Real; il-muniċipalità ta' São João da Pesqueira (bl-eċċezzjoni tal-parroċċi ċivili ta' Riodades u ta' Paredes da Beira) fid-distrett ta' Viseu, il-muniċipalità ta' Vila Nova de Foz Côa, il-parroċċi ċivili ta' Longroiva, Fonte Longa, Poço do Canto u ta' Meda fil-muniċipalità ta' Meda u l-parroċċi ċivili ta' Escalhão, Vilar de Amargo, Algodres u ta' Mata de Lobos fil-muniċipalità ta' Figueira de Castelo Rodrigo fid-distrett ta' Guarda, li jinsabu f'Terra Quente u fil-parti ta' fuq tal-Wied ta' Douro." huwa sostitwit b'dan li ġej: "Iż-żona li fiha jsir u jiġi mmaturat il-prodott hija ristretta għall-muniċipalitajiet ta' Mogadouro, Alfândega da Fé, Torre de Moncorvo, Freixo de Espada à Cinta, Mirandela, Vila Flor, Carrazeda de Ansiães u Macedo de Cavaleiros (bl-eċċezzjoni tal-parroċċi ċivili ta' Edroso, Espadanedo, Ferreira, Murçós u Soutelo de Mourisco), São João da Pesqueira (bl-eċċezzjoni tal-parroċċi ċivili ta' Riodades u Paredes da Beira) u Vila Nova de Foz Côa u għall-parroċċi ċivili ta' Rio Torto, São Pedro de Veiga de Lila, Veiga de Lila, Valpaços, Vales u Possacos fil-muniċipalità ta' Valpaços, il-parroċċi ċivili ta' Longroiva, Fonte Longa, Poço do Canto u Meda fil-muniċipalità ta' Meda u l-parroċċi ċivili ta' Escalhão, Vilar de Amargo, Algodres u Mata de Lobos fil-muniċipalità ta' Figueira de Castelo Rodrigo." Ir-referenzi għad-distretti li jagħmlu parti mis-sottoreġjuni ta' Terra Quente u l-parti ta' fuq tal-Wied ta' Douro tneħħew mill-Ispeċifikazzjoni tal-Prodott sabiex it-test ikun aktar ċar, minħabba li l-muniċipalitajiet elenkati jiddefinixxu b'mod ċar il-limiti amministrattivi meħtieġa għall-konformità mal-Artikolu 5(1)(c) tar-Regolament (UE) Nru 1151/2012. Ingħataw dettalji li ma kinux mogħtija fl-Ispeċifikazzjoni oriġinali dwar l-operazzjonijiet involuti fl-istadju tal-manifattura, jiġifieri l-ipproċessar tal-ħalib (it-tisħin u l-koagulazzjoni), it-tneħħija tax-xorrox (l-ippressar), it-tnixxif u l-maturazzjoni (id-dawran u l-ħasil). L-emendi saru minħabba l-ħtieġa li jingħataw dettalji tal-operazzjonijiet involuti fl-istadju tal-manifattura, b'mod partikolari dawk l-operazzjonijiet li jiddeterminaw li l-prodott miksub jikkonforma mad-deskrizzjoni tal-prodott, b'mod partikolari fir-rigward tal-istadji tal-koagulazzjoni u tat-tħaddim tal-baqta. Għalkemm ma kienx iddikjarat qabel fl-Ispeċifikazzjoni oriġinali, issa ġie stabbilit li l-ħalib irid jiġi pproċessat immedjatament wara l-ħlib. Jekk dan ma jkunx possibbli, it-temperatura li fiha jrid jinżamm ġiet speċifikata bħala ta' mhux aktar minn 6 °C. Għalkemm l-Ispeċifikazzjoni oriġinali speċifikat li l-ħalib irid jissaħħan sa temperatura fissa ta' 35 °C, issa ngħatat medda għat-temperatura ottimali li l-ħalib iridjilħaq qabel ma jiżdied it-tames (temperatura tal-koagulazzjoni: 30-35 °C), sabiex dan il-proċess ikun aktar jaqbel mal-kundizzjonijiet attwali. Minbarra l-użu ta' toqol u ppressar bl-idejn, kif previst fl-Ispeċifikazzjoni oriġinali, issa ġie anke permess l-użu ta' pressa pnewmatika, b'ħin ta' ppressar ta' bejn tliet sigħat u ħamsa skont il-metodoloġija diġà użata. Din l-emenda hija sempliċiment riżultat ta' żvilupp teknoloġiku li jista' jintuża matul il-proċess tal-manifattura u ma għandha l-ebda effett fuq il-karatteristiċi finali tal-prodott. Bħal fl-Ispeċifikazzjoni oriġinali, il-proċess tal-maturazzjoni jsir f'faċilitajiet ta' maturazzjoni naturali jew f'ambjent ikkontrollat. Il-medda li fiha l-kejl tal-umdità relattiva jista' jvarja matul dan il-proċess ġiet stabbilita għal 80-90 % minflok għal 80-85 % kif kien previst fl-Ispeċifikazzjoni oriġinali. Preċedentement, fl-Ispeċifikazzjoni oriġinali, kien iddikjarat li "Il-merħliet tan-nagħaġ tar-razza Churra da Terra Quente, li jitrabbew f'din iż-żona u li l-karatteristiċi partikolari tagħhom huma adattati tajjeb għaliha, jikkostitwixxu l-attività primarja ta' trobbija tal-bhejjem u huma bażikament sostnuti mill-mergħat u mill-mergħat irrigati. Il-bwar jikkonsistu f'terren muntanjuż, art mistrieħa u espansjoni kbira ta' art mhux ikkultivata, miksija b'ħaxix aħrax u skars. Madankollu, minħabba li ma jiġix prodott biżżejjed ħaxix, dan jirrikjedi l-użu ta' mergħat irrigati u foraġġ sekondarju — segala, xgħir, ġdur, għazz u weraq tas-siġar bħal tal-fraxxnu, tal-ulmu, tal-ballut, tal-lewż u s-siġar taż-żebbuġ u anki dwieli. Minħabba li ma jiġix prodott biżżejjed ħaxix, kif iddikjarat fl-Ispeċifikazzjoni oriġinali, ġiet introdotta wkoll il-possibbiltà li jintuża għalf bħal tiben u ħuxlief prodotti fir-razzett jew minn bdiewa oħra tan-nagħaġ, għelejjel tal-foraġġ miżrugħa fil-ħarifa/fix-xitwa (ħafur, ġulbiena, segala u lupin isfar) u għelejjel tal-foraġġ miżrugħa fir-rebbiegħa (qamħirrun u sorgu), miż-żona ġeografika ddefinita. It-test ġie sostitwit u riformulat kif ġej: "Madankollu, minħabba li ma jiġix prodott biżżejjed ħaxix, ieħtieġ jintużaw mergħat irrigati u foraġġ sekondarju — segala, xgħir, ġdur, għazz u weraq tas-siġar bħal tal-fraxxnu, tal-ulmu, tal-ballut, tal-lewż u s-siġar taż-żebbuġ u anki d-dwieli miż-żona ġeografika." L-għalf kollu li jingħata lin-nagħaġ jiġi miż-żona ġeografika, għalkemm ġiet introdotta l-possibbiltà li jintuża għalf minn reġjuni oħra f'perjodi ta' skarsezza, iżda dan qatt ma għandu jaqbeż il-50 % tal-materja niexfa fis-sena. Dan l-għalf huwa l-istess u għandu l-istess kompożizzjoni bħall-għalf miż-żona ġeografika. L-Artikolu 4 tal-verżjoni oriġinali tal-Ispeċifikazzjoni tħassar: Imballaġġ u Preservazzjoni Il-ġobon irid jiġi ppakkjat dejjem f'materjal innokwu li ma jirreaġixxix mal-kontenut. Il-ġobon irid jiġi ppakkjat dejjem minn qabel, u l-imballaġġ irid jsir skont prattiki ta' iġjene tajba u f'kundizzjonijiet li jippreservaw il-purità u l-karatteristiċi tal-ġobon waqt il-ħżin normali u l-bejgħ. Dan il-proċess irid isir mill-produttur." Dawn id-deskrizzjonijiet ġew sostitwiti bir-raġunijiet għall-eżistenza ta' regoli speċifiċi dwar l-imballaġġ, biż-żieda tal-paragrafu li ġej biex tiġi ġġustifikata aktar il-ħtieġa li l-prodott jiġi ppakkjat minn qabel mill-produttur: "It-tqattigħ u l-imballaġġ iridu jsiru fiż-żona ġeografika ddefinita sabiex tiġi ppreservata l-integrità tal-prodott u jiġu garantiti l-karatteristiċi li jagħtuh il-karattru speċifiku tiegħu, li jista' jinbidel faċilment b'operazzjonijiet suċċessivi ta' mmaniġġjar u/jew diversi operazzjonijiet ta' mmaniġġjar maż-żmien". It-tekniki ta' hawn fuq ilhom żmien twil jintużaw fiż-żona biex jiżdiedu l-kwalitajiet ta' konservazzjoni u l-ħajja tal-ġobon fuq l-ixkaffa. L-Artikolu 5 tal-verżjoni oriġinali tal-Ispeċifikazzjoni ġie mħassar: Tikkettar u Kummerċjalizzazzjoni It-tikketti tal-ġobnijiet irid ikollhom fuqhom dan li ġej: Id-denominazzjoni tal-bejgħ- 'Queijo Terrincho' Xaħam bejn 45 % u 60 % wantità netta (espressa fi g jew f'kg) Uża qabel [ix-xahar u s-sena] Ġobon magħmul mill-ħalib tan-nagħaġ pur u mhux ipproċessat L-isem u l-indirizz tal-manifattur It-tikketta trid titwaħħal ma' wieħed mill-ġnub tal-ġobon. Il-ġobon jista' jinbiegħ lill-konsumatur f'porzjonijiet, sakemm ikun ippakkjat minn qabel." L-emendi saru minħabba l-ħtieġa li r-rekwiżiti dwar it-tikkettar jinġiebu f'konformità mad-deskrizzjoni tal-prodott u biex jitħassru r-referenzi ġeneriċi. L-Artikolu 6 tal-verżjoni oriġinali tal-Ispeċifikazzjoni tħassar: In-nagħaġ tar-razza Churra da Terra Quente biss huma adattati għall-produzzjoni tal-ħalib użat biex isir 'Queijo Terrincho', meta jitrabbew fiż-żona tal-produzzjoni definita fl-Artikolu 1 ta' dawn ir-regoli. Il-merħliet kollha jrid ikunu rikonoxxuti bħala uffiċjalment ħielsa mill-bruċellożi u ma jrid ikollhom l-ebda sinjal ta' mard li jista' jiġi trażmess permezz tal-ħalib. Il-merħliet iridu jkunu mmonitorjati sabiex jiġi żgurat li kwalunkwe trattament mogħti lill-annimali jkun konformi mal-perjodi ta' tiżmim rakkomandati. Ir-regoli dwar l-iġjene jridu jiġu rispettati fil-postijiet fejn isir il-ħlib kif ukoll waqt it-trasport tal-ħalib lejn is-sit tal-manifattura. L-imħaleb tal-ġobon jridu jissodisfaw il-kundizzjonijiet tekniċi u funzjonali kif ukoll dawk marbuta mas-saħħa u mal-iġjene stabbiliti mil-liġi. Fil-faċilitajiet kollha fejn isir il-ġobon, iridu jinżammu rekords dwar il-ħalib li jkun wasal hemmhekk, dwar il-produzzjoni, il-maturazzjoni u l-kummerċjalizzazzjoni." L-informazzjoni mogħtija fil-paragrafu 1 fir-rigward tar-razza tan-nagħaġ ġiet inkluża fil-punt 3.2 tad-Dokument Uniku, li jiddeskrivi l-prodott u l-punt 2 korrispondenti tal-iIspeċifikazzjoni tal-Prodott. Il-paragrafi 2 sa 6 tħassru minħabba li jittrattaw regoli li japplikaw b'mod ġenerali għal dan il-qasam ta' attività u diġà ġew stabbiliti fil-leġiżlazzjoni ġenerali. Referenzi għall-obbligi tal-gruppi ta' produtturi u tal-operaturi, u għall-ksur u l-penali, li kienu preżenti fid-dokument oriġinali skont l-Artikoli 7, 8, 9 u 10, tħassru wkoll, peress li mhumiex parti integrali mill-Ispeċifikazzjoni tal-Prodott u jittrattaw regoli li japplikaw b'mod ġenerali għall-produzzjoni tal-ġobon u li diġà ġew stabbiliti fil-leġiżlazzjoni ġenerali. Fir-rigward tar-rabta bejn iż-żona ġeografika ddefinita u l-karatteristiċi tal-prodott, l-Artikolu 1 tal-verżjoni oriġinali tal-Ispeċifikazzjoni: Hija żona vasta li tkopri 400 000 ettaru u tikkonsisti minn widien tettoniċi (Mirandela-Vilariça), widien b'erożjoni kbira (Baixo-Coa, Sabor u l-parti ta' fuq tad-Douro) u pjanuri f'altitudnijiet ta' bejn 600 m u 800 m. It-terren jagħti liż-żona kundizzjonijiet klimatiċi uniċi, li jinbidlu mill-Mediterran sub-Atlantiku għall-Mediterran semi-aridu hekk kif wieħed jimxi fid-direzzjoni tal-Lvant tul id-Douro, u l-influwenza kontinentali ssir aktar evidenti aktar ma wieħed jersaq qrib il-pjanuri. Hija żona fejn il-kundizzjonijiet klimatiċi u topografiċi wasslu għal diversità kbira ta' għelejjel. Hija karatterizzata minn pajsaġġi fejn jitkabbru d-dwieli u ż-żebbuġ, żoni li dejjem jespandu għat-tkabbir taż-żebbuġ, żoni b'taħlita ta' siġar taż-żebbuġ u tal-lewż, kultivazzjoni ta' ċereali li jissaqqew mix-xita (art mistrieħa u ċereali), u varjetà ta' għelejjel, jew f'żoni fejn ma hemmx ilma għat-tisqija jew fl-aktar widien fertili (Mirandela u Vale da Vilariça). Madankollu, minħabba s-sinifikat ekonomiku tagħhom, il-bdiewa jiffokaw l-aktar fuq it-tkabbir taż-żebbuġ u tad-dwieli. Bil-maqlub, il-merħliet tan-nagħaġ tar-razza Churra da Terra Quente, li jitrabbew f'din iż-żona u li l-karatteristiċi partikolari tagħhom huma adattati tajjeb għaliha, jikkostitwixxu l-attività primarja tat-trobbija tal-bhejjem u huma bażikament sostnuti mill-mergħat u mill-mergħat irrigati. Il-bwar jikkonsistu f'terren muntanjuż, art mistrieħa u espansjoni kbira ta' art mhux ikkultivata, miksija b'ħaxix aħrax u skars. 'Madankollu, minħabba li ma jiġix prodott biżżejjed ħaxix jenħtieġ l-użu ta' mergħat irrigati u foraġġ sekondarju — segala, xgħir, ġdur, għads u weraq tas-siġar bħal tal-fraxxnu, tal-ulmu, tal-ballut, tal-lewż u s-siġar taż-żebbuġ u anki d-dwieli miż-żona ġeografika.' Dawn huma l-mergħat permanenti tan-nagħaġ. Kważi s-sena kollha, matul il-lejl in-nagħaġ jinżammu f'żoni magħluqa jew fi mqajel tan-nagħaġ fuq l-art agrikola. Hija din it-taħlita ta' terren muntanjuż, pjanuri xotti u smewwiet xemxin, bil-kundizzjonijiet ambjentali speċifiċi tiegħu, li flimkien mal-metodi tal-biedja tradizzjonali, tikkontribwixxi għall-karatteristiċi speċifiċi tal-ħalib prodott min-nagħaġ tar-razza Churra da Terra Quente (Terrincha). Dan il-ħalib, meta pproċessat bil-ħila u bil-kompetenza esperta min-nies tal-post, li għaddew l-għarfien tagħhom minn ġenerazzjoni għall-oħra, jipproduċi ġobon ta' karattru distintiv mingħajr paragun." ġie sostitwit b'dan li ġej: "Il-kwalità tal-'Queijo Terrincho' hija dovuta esklużivament għall-fatturi naturali u umani marbuta maż-żona ġeografika ddefinita. Hemm rapporti li jassoċjaw it-tixrid tal-produzzjoni tal-ġobon tan-nagħaġ mal-monasteri Kristjani medjevali f'dan ir-reġjun u bnadi oħra. L-aħjar evidenza tal-oriġini ta' dan il-ġobon hija forsi l-fatt li, fir-reġjun ta' Terra Quente Transmontana, iż-żona li fiha oriġinaw in-nagħaġ tar-razza Churra da Terra Quente, jiġifieri l-Wied ta' Vilariça, u b'mod aktar speċifiku Quinta da Terrincha, tat lir-razza l-isem alternattiv tagħha, it-'Terrincha' u tat isimha wkoll lill-ġobon, jiġifieri 'Terrincho'. Dan juri li, f'din is-subżona, hemm konverġenza ta' fatturi naturali u umani li jikkaratterizzaw iż-żona sħiħa ta' produzzjoni. Fil-bidu, it-Terra Quente Transmontana u l-parti ta' fuq tal-Wied ta' Douro, iż-żoni li fihom tinsab iż-żona ġeografika ddefinita, kienu l-post fejn kienet tgħix razza ta' nagħaġ reżiljenti ħafna u adattati sew għar-reġjun, ir-razza ta' Badana. Kien proprjament minn din ir-razza li fl-aħħar tas-seklu 19 żviluppat ir-razza Churra da Terra Quente permezz ta' inkroċjar tar-razez mal-imtaten ta' Mondegueiro. Din laħqet il-milja tagħha minn nofs is-seklu 20 'il quddiem. Għalhekk ir-razza hija waħda reżiljenti, adattata sew għar-reġjun u pjuttost fertili, fejn it-twelid ta' ħrief tewmin hija okkorrenza komuni. Hija produttur moderat tal-laħam, iżda peress li primarjament hija razza li tipproduċi l-ħalib, hija marbuta mill-qrib mal-produzzjoni tal-ġobon fir-reġjun. Ir-reġjun huwa karatterizzat minn meded ta' art altitudinali b'għadd ta' għoljiet li uħud minnhom weqfin sew, u ħamrija aċiduża li ma tantx hija fertili, bi ftit irqajja' ta' art agrikola tajba. Ix-xita, li hija konċentrata fix-xhur tax-xitwa, tintuża bis-sħiħ matul is-sajf twil u niexef. Dan kollu jfisser li d-disponibbiltà tar-riżorsi tal-ikel mhijiex waħda kostanti, bir-rebbiegħa tipikament żmien ta' abbundanza u s-sajf żmien ta' skarsezza. Dawn il-kundizzjonijiet jinfluwenzaw ħafna d-distribuzzjoni tal-għelejjel fir-reġjun, jiffavorixxu sistemi ta' produzzjoni tradizzjonali u estensivi u jġiegħlu lin-nagħaġ tar-razza Churra Terra Quente mrobbija b'dan il-mod jipproduċu ħalib b'tali karatteristiċi li, meta jiġi pproċessat min-nies lokali li jużaw il-ħiliet u l-għarfien li jkunu wirtu mill-antenati tagħhom, iwassal għall-produzzjoni ta' ġobon distintiv ħafna li maż-żmien ma tilifx mill-popolarità tiegħu. L-aroma u t-togħma delikati, li jsiru aktar qawwija u aktar intensi hekk kif il-'Queijo Terrincho' jimmatura, għalhekk ġejjin mill-karatteristiċi tal-ħalib pur mhux ipproċessat użat u huma marbuta mill-qrib mar-razza tan-nagħaġ u mal-veġetazzjoni tipika tat-terren muntanjuż u tal-mergħat irrigati, li tikkostitwixxi parti fundamentali tal-għalf tan-nagħaġ imrobbija fiż-żona ġeografika ddefinita. Il-konsistenza kompatta u uniformi, il-kulur u d-dehra kemxejn żejtnija tal-pejst huma r-riżultat ta' proċess ta' manifattura artiġjanali li huwa bbażat fuq l-għarfien tan-nies tal-lokal, b'mod partikolari fir-rigward tal-mod ta' kif tinħadem il-baqta u l-mod kif din tiġi trattata sabiex ix-xorrox joqtor u tiġi prodotta massa kompatta. Il-maturazzjoni u l-proċess tagħha jsiru f'faċilitajiet ta' maturazzjoni naturali f'ambjent ikkontrollat, skont il-kundizzjonijiet li ġejjin. Iż-żamma ta' dawn il-kundizzjonijiet u l-għoti tal-attenzjoni dovuta matul dan il-proċess — b'mod partikolari fir-rigward tal-ħasil tal-ġobon, li l-frekwenza tiegħu tiddependi fuq id-dehra tal-qoxra, li trid tkun dejjem lixxa u nadifa — huma operazzjonijiet li jiddependu fuq l-għarfien lokali u huma fatturi determinanti biex jiġi żgurat li l-ġobon riżultanti jkollu pejst bil-konsistenza, bil-kulur u bid-dehra mixtieqa. L-għarfien lokali huwa evidenti wkoll fl-użu tat-tekniki ta' preservazzjoni tradizzjonali assoċjati mal-ġobnijiet li jitħallew jimmaturaw għal tul ta' żmien itwal, li jippermettu li l-prodott jżomm aktar mingħajr ebda tibdil fil-karatteristiċi distintivi tiegħu. Dan huwa l-każ fir-rigward tal-prattika tal-kisi tal-qoxra b'pejst tal-bżar aħmar — taħlita semisolida ta' bżar aħmar u tar-residwu tal-għasra jew ta' bżar aħmar u żejt taż-żebbuġa verġni prodotti lokalment fi mqatar tradizzjonali jew fi mtieħen taż-żejt taż-żebbuġa — u fir-rigward tal-preservazzjoni tal-ġobon permezz tat-tgħaddis tiegħu f'kontenituri taż-żejt taż-żebbuġa verġni wara li titneħħa l-qoxra u l-ġobon jinqata' f'porzjonijiet. Fir-rigward tar-rabta bejn il-fatturi umani u l-prodott, il-'Queijo Terrincho' huwa meqjus tradizzjonali għal dan ir-reġjun ta' Trás-os-Montes, u l-metodu tal-produzzjoni u t-tekniki ta' preservazzjoni ingħaddew minn ġenerazzjoni għal oħra u għadhom jintużaw sal-lum." It-test tal-Artikolu 1 tal-Ispeċifikazzjoni oriġinali ġie riformulat biex jagħti deskrizzjoni aktar preċiża tal-fatturi naturali, jiġifieri l-ħamrija u l-kundizzjonijiet klimatiċi, il-fatturi umani u l-għarfien lokali, li huma l-karatteristiċi taż-żona ġeografika li minnha l-prodott jikseb l-ispeċifiċità tiegħu. Jispjega kif il-karatteristiċi taż-żona ġeografika jaffettwaw il-karatteristiċi speċifiċi identifikati tal-prodott, u jgħid li l-kwalità tal-"Queijo Terrincho" hija dovuta esklużivament għall-fatturi naturali u umani marbuta maż-żona ġeografika ddefinita. It-test ġie riformulat biex jikkonforma mad-dispożizzjonijiet dwar l-abbozzar tad-Dokument Uniku, skont ir-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel, b'mod partikolari fir-rigward tal-punt 5 (Rabta maż-żona ġeografika), peress li huwa essenzjali li d-Dokument Uniku jipprovdi spjegazzjoni dettaljata u koerenti dwar kif ġiet stabbilita r-rabta kawżali, u dan ma kienx il-każ bit-test oriġinali. L-użu tal-logo tal-prodott sar obbligatorju. Klassi 1.3. Ġobon Il-karatteristiċi ewlenin huma stabbiliti hawn taħt: In-nagħaġ jirgħu prinċipalment f'mergħat fuq terren muntanjuż, f'art mistrieħa u fuq medda enormi ta' art mhux ikkultivata, miksija b'ħaxix aħrax u skars, u f'mergħat irrigati jew f'mergħat naturali fiż-żona ġeografika ddefinita. Peress li ma hemmx biżżejjed ħaxix, hemm bżonn jingħata foraġġ sekondarju, bħal segala, xgħir, ħafur, ġdur, għazz u l-weraq tas-siġar bħas-siġar tal-fraxxnu, tal-ulmu, tal-ballut, tal-lewż u taż-żebbuġ u anke dwieli miż-żona ġeografika. Jintuża wkoll għalf ieħor, bħat-tiben u l-ħuxlief, għelejjel tal-foraġġ miżrugħa fil-ħarifa/fix-xitwa (ħafur, ġulbiena, segala u lupin isfar) u għelejjel tal-foraġġ miżrugħa fir-rebbiegħa (qamħirrum u sorgu), prodotti fir-razzett jew minn bdiewa oħra tan-nagħaġ, miż-żona ġeografika ddefinita. L-għalf kollu li jingħata lin-nagħaġ jiġi miż-żona ġeografika. Fi żminijiet ta' skarsezza biss jista' jsir użu minn għalf minn reġjuni oħra, iżda dan qatt ma għandu jaqbeż il-50 % tal-materja niexfa fis-sena. Dan l-għalf huwa l-istess u għandu l-istess kompożizzjoni bħall-għalf miż-żona ġeografika ddefinita, għalhekk il-karatteristiċi tal-prodott mhumiex affettwati. Jintuża wkoll melħ tajjeb għall-ikel, fi proporzjon ta' bejn 15 % u 20 % skont il-piż tal-ġobon u tames tal-annimali. Il-ħalib pur mhux ipproċessat li jinkiseb min-nagħaġ tar-razza ta' Churra da Terra Quente jrid ikollu l-karatteristiċi fiżikokimiċi li ġejjin: Il-bżar aħmar, iż-żejt taż-żebbuġa u r-residwu tal-għasra li jintużaw biex jiġi ppreparat il-pejst tal-bżar aħmar jiġu miż-żona ġeografika ddefinita. Il-produzzjoni tal-ħalib u l-manifattura, inkluż il-maturazzjoni, iridu jsiru fiż-żona ġeografika ddefinita. Il-ħżin fit-tul tal-prodott huwa permess f'temperatura ta' mhux inqas minn -11 °C. It-tqattigħ u l-ippakkjar iridu jsiru fiż-żona ġeografika ddefinita sabiex tiġi ppreservata l-integrità tal-prodott u jiġu ggarantiti l-karatteristiċi li jagħtuh il-karattru speċifiku tiegħu, li jista' jinbidel faċilment b'operazzjonijiet suċċessivi ta' mmaniġġjar u/jew diversi operazzjonijiet ta' mmaniġġjar maż-żmien. Iż-żona li fiha jsir u jiġi mmaturat il-prodott hija ristretta għall-muniċipalitajiet ta' Mogadouro, Alfândega da Fé, Torre de Moncorvo, Freixo de Espada à Cinta, Mirandela, Vila Flor, Carrazeda de Ansiães u Macedo de Cavaleiros (bl-eċċezzjoni tal-parroċċi ċivili ta' Edroso, Espadanedo, Ferreira, Murçós u Soutelo de Mourisco), São João da Pesqueira (bl-eċċezzjoni tal-parroċċi ċivili ta' Riodades u Paredes da Beira) u Vila Nova de Foz Côa u għall-parroċċi ċivili ta' Rio Torto, São Pedro de Veiga de Lila, Veiga de Lila, Valpaços, Vales u Possacos fil-muniċipalità ta' Valpaços, il-parroċċi ċivili ta' Longroiva, Fonte Longa, Poço do Canto u Meda fil-muniċipalità ta' Meda u l-parroċċi ċivili ta' Escalhão, Vilar de Amargo, Algodres u Mata de Lobos fil-muniċipalità ta' Figueira de Castelo Rodrigo.' Il-kwalità tal-'Queijo Terrincho' hija dovuta esklużivament għall-fatturi naturali u umani marbuta maż-żona ġeografika ddefinita. Hemm rapporti li jassoċjaw it-tixrid tal-produzzjoni tal-ġobon tan-nagħaġ mal-monasteri Kristjani medjevali f'dan ir-reġjun u bnadi oħra. L-aħjar evidenza tal-oriġini ta' dan il-ġobon hija forsi l-fatt li, fir-reġjun ta' Terra Quente Transmontana, iż-żona li fiha oriġinaw in-nagħaġ tar-razza Churra da Terra Quente, jiġifieri l-Wied ta' Vilariça, u b'mod aktar speċifiku Quinta da Terrincha, tat lir-razza l-isem alternattiv tagħha, it-'Terrincha' u tat isimha wkoll lill-ġobon, jiġifieri 'Terrincho'. Dan juri li, f'din is-subżona, hemm konverġenza ta' fatturi naturali u umani li jikkaratterizzaw iż-żona sħiħa ta' produzzjoni. Fil-bidu, it-Terra Quente Transmontana u l-parti ta' fuq tal-Wied ta' Douro, iż-żoni li fihom tinsab iż-żona ġeografika ddefinita, kienu l-post fejn kienet tgħix razza ta' nagħaġ reżiljenti ħafna u adattati sew għar-reġjun, ir-razza ta' Badana. Kien proprjament minn din ir-razza li fl-aħħar tas-seklu 19 żviluppat ir-razza Churra da Terra Quente permezz ta' inkroċjar tar-razez mal-imtaten ta' Mondegueiro. Din laħqet il-milja tagħha minn nofs is-seklu 20 'il quddiem. Għalhekk ir-razza hija waħda reżiljenti, adattata sew għar-reġjun u pjuttost fertili, fejn it-twelid ta' ħrief tewmin hija okkorrenza komuni. Hija produttur moderat tal-laħam, iżda peress li primarjament hija razza li tipproduċi l-ħalib, hija marbuta mill-qrib mal-produzzjoni tal-ġobon fir-reġjun. Ir-reġjun huwa karatterizzat minn meded ta' art altitudinali b'għadd ta' għoljiet li uħud minnhom weqfin sew, u ħamrija aċiduża li ma tantx hija fertili, bi ftit irqajja' ta' art agrikola tajba. Ix-xita, li hija konċentrata fix-xhur tax-xitwa, tintuża bis-sħiħ matul is-sajf twil u niexef. Dan kollu jfisser li d-disponibbiltà tar-riżorsi tal-ikel mhijiex waħda kostanti, bir-rebbiegħa tipikament żmien ta' abbundanza u s-sajf żmien ta' skarsezza. Dawn il-kundizzjonijiet jinfluwenzaw ħafna d-distribuzzjoni tal-għelejjel fir-reġjun, jiffavorixxu sistemi ta' produzzjoni tradizzjonali u estensivi u jġiegħlu lin-nagħaġ tar-razza Churra Terra Quente mrobbija b'dan il-mod jipproduċu ħalib b'tali karatteristiċi li, meta jiġi pproċessat min-nies lokali li jużaw il-ħiliet u l-għarfien li jkunu wirtu mill-antenati tagħhom, iwassal għall-produzzjoni ta' ġobon distintiv ħafna li maż-żmien ma tilifx mill-popolarità tiegħu. L-aroma u t-togħma delikati, li jsiru aktar qawwija u aktar intensi hekk kif il-'Queijo Terrincho' jimmatura, għalhekk ġejjin mill-karatteristiċi tal-ħalib pur mhux ipproċessat użat u huma marbuta mill-qrib mar-razza tan-nagħaġ u mal-veġetazzjoni tipika tat-terren muntanjuż u tal-mergħat irrigati, li tikkostitwixxi parti fundamentali tal-għalf tan-nagħaġ imrobbija fiż-żona ġeografika ddefinita. Il-konsistenza kompatta u uniformi, il-kulur u d-dehra kemxejn żejtnija tal-pejst huma r-riżultat ta' proċess ta' manifattura artiġjanali li huwa bbażat fuq l-għarfien tan-nies tal-lokal, b'mod partikolari fir-rigward tal-mod ta' kif tinħadem il-baqta u l-mod kif din tiġi trattata sabiex ix-xorrox joqtor u tiġi prodotta massa kompatta. Il-maturazzjoni u l-proċess tagħha jsiru f'faċilitajiet ta' maturazzjoni naturali f'ambjent ikkontrollat, skont il-kundizzjonijiet li ġejjin. Iż-żamma ta' dawn il-kundizzjonijiet u l-għoti tal-attenzjoni dovuta matul dan il-proċess — b'mod partikolari fir-rigward tal-ħasil tal-ġobon, li l-frekwenza tiegħu tiddependi fuq id-dehra tal-qoxra, li trid tkun dejjem lixxa u nadifa — huma operazzjonijiet li jiddependu fuq l-għarfien lokali u huma fatturi determinanti biex jiġi żgurat li l-ġobon riżultanti jkollu pejst bil-konsistenza, bil-kulur u bid-dehra mixtieqa. L-għarfien lokali huwa evidenti wkoll fl-użu tat-tekniki ta' preservazzjoni tradizzjonali assoċjati mal-ġobnijiet li jitħallew jimmaturaw għal tul ta' żmien itwal, li jippermettu li l-prodott jżomm aktar mingħajr ebda tibdil fil-karatteristiċi distintivi tiegħu. Dan huwa l-każ fir-rigward tal-prattika tal-kisi tal-qoxra b'pejst tal-bżar aħmar — taħlita semisolida ta' bżar aħmar u ta' residwu tal-għasra jew ta' bżar aħmar u żejt taż-żebbuġa verġni prodotti lokalment fi mqatar tradizzjonali jew fi mtieħen taż-żejt taż-żebbuġa — u fir-rigward tal-preservazzjoni tal-ġobon f'kontenituri taż-żejt taż-żebbuġa verġni. Fir-rigward tar-rabta bejn il-fatturi umani u l-prodott, il-"Queijo Terrincho" huwa meqjus tradizzjonali għal dan ir-reġjun ta' Trás-os-Montes u l-metodu ta' produzzjoni u t-tekniki ta' preservazzjoni ġew mgħoddija minn ġenerazzjoni għal oħra u għadhom jintużaw sal-lum. (it-tieni subparagrafu tal-Artikolu 6(1) ta' dan ir-Regolament) Klassi 1.3. Ġobon It-"Tomme de Savoie" huwa ġobon b'qalba ppressata u mhux imsajra li ġej mill-ħalib tal-baqra maħdum mingħajr ma jkun ġie pproċessat jew ittrattat bis-sħana. Iż-żmien minimu ta' maturazzjoni huwa ta' 30 jum minn meta jiżdied it-tames sakemm joħroġ mill-kantini tal-maturazzjoni. Il-ġobon jiġi fil-forma ta' ċilindru ċatt, b'dijametru ta' bejn 18 u 21 cm u għoli bejn 5 u 8 cm. Il-piż tiegħu huwa bejn 1,2 u 2 kg. Jista' wkoll jiġi f'daqs iżgħar iżda bl-istess karatteristiċi organolettiċi. F'dan il-każ, l-għoli massimu tiegħu huwa ta' massimu ta' 8 cm, u l-piż tiegħu jista' jvarja bejn 400 u 900 gramma. Il-qoxra hija lixxa u ftit imqabbża 'l barra, ta' lewn bejn griż u griż li jagħti fl-abjad li fuqha tista' tiżviluppa moffa sekondarja. Il-qalba tiegħu hija bejn ratba u soda u ta' lewn li jkun bejn abjad u isfar. Ikollha wkoll toqob żgħar. It-togħma tiegħu hija qawwija u xi ftit mielħa u xi drabi ftit aċiduża u anki pikkanti. Il-ġobon għandu kontenut ta' xaħam minimu ta' 9 % fuq il-piż totali u kontenut ta' materja niexfa ta' 45 %. Il-kontenut tal-melħ huwa bejn 1,2 % u 2 %. It-"Tomme de Savoie" jinbiegħ fil-forom li ġejjin: sħiħ, imqatta': f'porzjonijiet jew flieli, f'unitajiet ippakkjati minn qabel għall-bejgħ lill-konsumatur: f'porzjon jew imqattgħin flieli. Id-diversi tipi ta' għalf awtorizzati huma: L-għalf oħxon (ħaxix, ħuxlief, ħuxlief tat-tieni ħsad, qamħirrum aħdar, sorgu, tiben, għelejjel intermedji); Iċ-ċifċiegħ tal-qamħirrum u l-qamħirrum tal-qamħ umdu, huma permessi matul il-perjodu ta' bejn il-1 ta' Ottubru u l-1 ta' Mejju; L-għalf imnixxef, l-alfalfa mnixxfa, il-polpa mnixxfa tal-pitravi, il-pitravi għall-għalf, li jridu jitqassmu nodfa u b'saħħithom. L-għalf supplimentari u l-addittivi li ġejjin:— iż-żrieragħ taċ-ċereali u d-derivattivi tagħhom (granza, sharps, dqiq, qamħ użat imnixxef); iż-żrieragħ taċ-ċereali jistgħu jinżammu mgħottija. iż-żrieragħ u l-pasta taż-żrieragħ żejtnin u dawk li fihom il-proteini; il-prodotti dderivati: il-konċentrat tal-proteini tal-alfalfa, in-nitroġenu mingħajr proteini (prodotti derivati mill-manifattura tal-lamtu jew tal-ħmira), l-urea < 3 % fl-għalf supplimentari; il-melassa u ż-żejt veġetali, il-minerali, il-vitamini, l-oligoelementi u l-estratti naturali tal-pjanti. L-użu tax-xorrox li jsir fir-razzett huwa awtorizzat f'perjodu massimu ta' 24 siegħa. Għall-baqar tal-ħalib: L-għalf oħxon ġej kollu miż-żona ġeografika; L-għalf imnixxef, iċ-ċifċiegħ tal-qamħirrum, il-qamħirrum tal-qamħ umdu u l-pitrava tal-għalf, li mhux ġejjin miż-żona ġeografika għandhom ikunu limitati għal 4 kg ta' materja niexfa għal kull baqra tal-ħalib bħala medja kuljum fis-sena. Dawn ir-restrizzjonijiet jiggarantixxu li l-maġġoranza tal-materja niexfa li jieklu l-baqar tal-ħalib tkun ġejja miż-żona ġeografika ddefinita. B'hekk huma jtejbu wkoll ir-rabta bejn il-prodott u l-oriġini ġeografika tiegħu. Fil-każ tal-produzzjoni fl-irziezet, il-ħalib li jintuża għall-produzzjoni tat-"Tomme de Savoie" jkun ġej minn merħla ta' baqar tal-ħalib li mill-inqas 75 % minnhom huma baqar tat-tip Abondance, Montbéliarde jew Tarentaise. Fil-każ tal-proċessur, il-ħalib miġbur maħsub għall-produzzjoni tat-"Tomme de Savoie" jkun ġej minn merħla totali ta' baqar tal-ħalib li mill-inqas 75 % minnhom huma baqar tat-tip Abondance, Montbéliarde jew Tarentaise. Iż-żamma tat-tradizzjoni tat-trobbija tar-razez tradizzjonali Abondance, Montbéliarde u Tarentaise hija ġustifikata peress li kienu kapaċi jadattaw għar-restrizzjonijiet fiżiċi u klimatiċi tal-ambjent: il-morfoloġija adattata għall-mergħa fuq il-mergħat għat-telgħa, it-tolleranza termika, il-kapaċità tal-użu tar-ragħa fis-sajf u l-għalf niexef fix-xitwa. L-operazzjonijiet tal-produzzjoni tal-ħalib, l-ipproċessar u l-maturazzjoni għandhom isiru fiż-żona ġeografika ddefinita. Il-produzzjoni tal-ħalib maħsub għall-produzzjoni tat-"Tomme de Savoie" fiż-żona ġeografika hija ġġustifikata mill-ammont kbir ta' riżorsi ta' għalf fir-reġjun, li huwa ta' vantaġġ fil-produzzjoni tal-ġobon. It-tikkettar tal-ġobon bl-Indikazzjoni Ġeografika Protetta "Tomme de Savoie" jrid jirrispetta r-regoli li ġejjin: l-isem "Tomme de Savoie" huwa indikat fuq l-imballaġġ kollu bil-logo tal-IĠP tal-Unjoni Ewropea fl-istess kamp viżiv; il-produttur jew il-persuna responsabbli mill-maturazzjoni jew min jippakkja l-prodott irid iqiegħed l-isem u l-indirizz tiegħu fuq il-prodott; l-isem tal-korp ta' ċertifikazzjoni jrid ikun speċifikat; kull ġobon li jinbiegħ taħt l-isem tal-Indikazzjoni Ġeografika għandu jinkludi fuq il-wiċċ jew fuq il-ġnub tal-ġobon l-oriġini ġeografika, skont il-format definit mill-grupp. Din l-identifikazzjoni ma tirrigwardax il-ġobon li jinbiegħ direttament lill-konsumatur mill-produttur azjendali jew mill-produttur tal-ġobon; barra minn hekk, meta l-ġobon ikun ta' daqs żgħir, il-kelma "żgħir" tista' tiġi inkluża fuq it-tikketta, il-fatturi u l-karti kummerċjali, iżda din ma għandhiex tkun ħdejn l-isem "Tomme de Savoie" u lanqas eżatt fuqu. Iż-żona ġeografika tkopri ż-żewġ dipartimenti ta' Savoie u ta' Haute Savoie u l-muniċipalitajiet li ġejjin tad-dipartimenti ta' Ain u ta' Isère. Ir-rabta mal-oriġini tat-"Tomme de Savoie" hija bbażata fuq il-kwalità speċifika tiegħu. L-ambjent naturali tat-"Tomme de Savoie" jippreżenta diversità kbira ta' substrati ta' ħamrija soġġetti għall-klima omoġenja tal-muntanji. Iż-żona ġeografika tat-"Tomme de Savoie" tvarja sew fir-rigward tat-topografija u tal-ġeoloġija tagħha. Fil-biċċa l-kbira tagħha, it-topografija għandha altitudni ta' bejn 200 metru u 2 500 metru b'ħamrija tipika ffurmata mill-materjal tal-muntanji kristallini qodma u tal-muntanji tal-ġebla tal-ġir. Il-klima hija klima tipika tal-muntanji: ix-xtiewi huma twal u xi drabi ħorox, u s-sjuf huma sħan. F'sena tagħmel ħafna xita, b'medja ta' bejn 1 000 mm sa 1 500 mm ta' ilma f'dejl il-muntanji prealpini, ħlief għall-widien bejn il-Maurienne u t-Tarentaise, li ġeneralment jaraw inqas xita. Ix-xita hija mqassma tul is-sena kollha. Minħabba l-kombinament ta' ħamrija fonda u ta' ammont kbir ta' xita li tinżel tul is-sena kollha, iż-żona ġeografika tikkostitwixxi territorju b'mergħat ta' kwalità (mergħat għall-mergħa u mergħat għall-ħuxlief bi flora rikka u diversifikata) distinta u karatteristika. Fl-art ta' taħt il-muntanji, il-produzzjoni taċ-ċereali u tal-qamħ hija wkoll żviluppata sew. F'dak li jirrigwarda l-fatturi umani, it-"Tomme de Savoie" huwa l-eqdem ġobon ta' Savoie. It-"Tomme de Savoie" minn dejjem kien ġobon għall-konsum domestiku. Huwa kien sors ta' proteini essenzjali fl-ikel tal-bdiewa. Il-kwantità disponibbli ta' ħalib kienet tiddependi ħafna mill-użi l-oħra tal-ħalib b'mod partikolari għall-forniment ta' xaħam, li kien imfittex ħafna. Il-bdiewa tal-Provinċja ta' Savoie kienu jipproduċu dan il-ġobon bil-ftit ħalib li kien jibqa' disponibbli. Bl-istess mod li t-"Tomme de Savoie" kellu kontenuti ta' xaħam differenti skont l-intensità tal-ixkumar, kien hemm ukoll daqsijiet differenti ta' "Tomme de Savoie" skont l-irziezet fejn kienu jiġu prodotti. It-"Tomme de Savoie" oriġinarjament kien jiġi prodott fid-djar, imbagħad il-produzzjoni estendiet għal ċerti kooperattivi tal-ġobon. Illum il-ġurnata, il-produzzjoni tal-ħalib maħsub għall-ħidma tat-"Tomme de Savoie" għadha bbażata fuq l-użu ta' ħafna ħaxix fiż-żona ġeografika iżda wkoll fuq iż-żamma tat-tradizzjoni tat-trobbija tar-razez tradizzjonali: Abondance, Montbéliarde u Tarentaise. Dawn għarfu juru l-kapaċità tagħhom ta' adattabbiltà għal-limitazzjonijiet fiżiċi u klimatiċi tal-ambjent: il-morfoloġija adattata għall-mergħa fuq il-mergħat għat-telgħa, it-tolleranza termika, il-kapaċità tal-użu tar-ragħa fis-sajf u l-għalf niexef fix-xitwa. L-għalf tal-baqar tal-ħalib huwa bbażat fuq l-użu ta' għalf kif ukoll ta' ċereali primarjament prodotti fiż-żona ġeografika. F'dawn iż-żoni tal-muntanji ġie żviluppat għarfien speċifiku dwar il-ġobon adattat għall-ambjent. It-teknoloġiji użati fir-reġjun huma adattati għall-karatteristiċi tal-ħalib u dawk li jipproduċu l-ġobon jagħtu attenzjoni partikolari lill-għarfien ta' ċertu numru ta' punti bħall-koltivazzjoni, il-ġestjoni tal-flora meżofili u termofili u anki l-maturazzjoni. Dawn it-teknoloġiji huma l-frott ta' għarfien mifrux f'reġjun fejn il-kultura tal-manifattura tal-ġobon b'qalba ppressata ilha teżisti għal żmien twil. Il-maturazzjoni fil-kantina fuq twavel tal-injam tippermetti żvilupp tajjeb tal-qalba u l-iżvilupp tal-flora tal-wiċċ, b'mod partikolari tal-mukor. It-"Tomme de Savoie" mbagħad jinqaleb mill-inqas darba fil-ġimgħa u dan jgħin biex waqt li jkun qed jiġi pproċessat "jitneħħa x-xagħar". It-"Tomme de Savoie" huwa ġobon b'qalba ppressata u mhux imsajra magħmul mill-ħalib tal-baqar mhux ipproċessat jew ittrattat bis-sħana. It-"Tomme de Savoie" huwa kkaratterizzat mill-forma ta' ċilindru ċatt relattivament żgħir, qoxra lixxa u ftit imqabbża 'l barra, ta' lewn bejn griż u griż fl-abjad, b'togħma qawwija u xi ftit mielħa, kemxejn aċiduża u anki pikkanti. Il-kapaċità tat-territorju taż-żona ġeografika li jipproduċi l-għalf oħxon fi kwantità biżżejjed kif ukoll iċ-ċereali biex jissodisfa l-ħtiġijiet tal-produzzjoni tal-ħalib, filwaqt li jżomm sistemi ta' produzzjoni estensivi, tassigura li l-annimali jkollhom għalf varjat. Is-sistemi ta' trobbija tal-merħliet tal-ħalib jiffavorixxu l-użu ta' riżorsi varjati ħafna ta' għalf lokali disponibbli fiż-żona ġeografika. Il-produzzjoni tal-ħalib fiż-żona ġeografika, minbarra l-aħjar użu tar-riżorsi tal-mergħa skont l-użanzi antiki, tippermetti l-ottimizzazzjoni tal-kwalità tal-ħalib li ġej minn razez tradizzjonali. Ir-razez lokali huma ppreferuti, peress li llum jirrappreżentaw aktar minn 90 % tal-bhejjem kollha. Dawn ir-razez adattati għall-klima u għat-terren muntanjuż għandhom il-kapaċità li jesprimu l-potenzjal ta' produzzjoni kollu tagħhom minkejja l-kundizzjonijiet li xi kultant jistgħu jkunu diffiċli, u, permezz tal-ħalib, il-flora li huma jikkunsmaw tiġi riflessa fil-ġobon. Dan il-ħalib, li huwa prodott fi kwantitajiet kbar grazzi għal għalf speċifiku, jippreżenta adattabbiltà aħjar għall-produzzjoni minn dak tar-razez l-oħrajn imrobbija fl-istess kundizzjonijiet, bi proprjetajiet speċjali: il-ġell miksub wara li jiġi miżjud it-tames huwa aktar sod u r-rendiment ta' ġobon huwa ikbar. Numru ta' studji wrew l-impatt tal-ikel u l-kompożizzjoni tal-għalf fuq il-kwalità tal-ħalib (pereżempju: BUGAUD C., BUCHIN S., HAUWUY A., COULON J.B., 2002. Dan l-aħħar studju, li jirrigwarda lit-"Tomme de Savoie", jenfasizza r-rwol importanti tal-ikel fuq il-kontenut ta' mikronutrijenti li jinħallu fix-xaħam tal-ġobon. Juri wkoll li l-profil ta' aċidi grassi tal-ħalib, u bħala konsegwenza tal-ġobon, huwa prinċipalment marbut mar-razzjon bażiku tal-għalf tal-baqar. Il-ħalib użat għall-produzzjoni mhuwiex ipproċessat jew ittrattat bis-sħana u dan jiggarantixxi l-preżenza ta' flora naturali li hija protetta mill-fatt li l-proċess tal-produzzjoni jinbeda minnufih. Din il-flora diversifikata hija parzjalment responsabbli għall-karatteristiċi tat-"Tomme de Savoie". L-użu tal-ħalib mhux ipproċessat jew ittrattat bis-sħana jgħin biex il-karatteristiċi inizjali tal-ħalib jiġu rrispettati, b'mod partikolari dawk li jirriżultaw mill-għalf tal-annimali, li d-diversità tiegħu hija waħda mill-elementi taż-żona ġeografika. Bl-istess mod li t-"Tomme de Savoie" kellu kontenuti ta' xaħam differenti skont l-intensità tal-ixkumar, kien hemm ukoll daqsijiet differenti ta' "Tomme de Savoie" skont l-irziezet fejn kienu jiġu prodotti. Il-kwantità disponibbli ta' ħalib kienet tiddependi ħafna mill-użi l-oħra tal-ħalib b'mod partikolari għall-forniment ta' xaħam, li kien imfittex ħafna. Il-bdiewa tal-Provinċja ta' Savoie kienu jipproduċu dan il-ġobon bil-ftit ħalib li kien jibqa' disponibbli. Biex jibqgħu leali lejn il-karatteristiċi tradizzjonali tal-prodott, il-produtturi jużaw teknika ta' pressar tal-ġobon biex jipproduċu ġobon li jkun ta' daqsijiet differenti, iżda li jkun kollu relattivament żgħir meta mqabbel ma' ġobon ieħor tar-reġjun u b'kontenut differenti ta' xaħam. L-użanzi tal-produzzjoni ppermettew li tintgħażel il-flora rilevanti għall-produzzjoni. L-użu tagħha jippermetti lill-produtturi attwali sabiex jiżviluppaw it-togħma karatteristika tal-ġobon. Il-maturazzjoni tippermetti li dawn il-karatteristiċi tat-togħma jkomplu jiżviluppaw. Il-flora tal-wiċċ, li hija magħmula l-aktar mill-mukor, tagħti lit-"Tomme de Savoie" d-dehra griża karatteristika tiegħu, li l-iżvilupp tagħha huwa megħjun mit-tqegħid fuq l-injam waqt il-maturazzjoni. L-attenzjoni li tingħata meta jinqaleb il-ġobon matul il-maturazzjoni tikkontribwixxi wkoll għall-formazzjoni tal-qoxra tant karatteristika tat-"Tomme de Savoie" b'mod partikolari billi jitneħħa x-"xagħar" tal-mukor. (it-tieni subparagrafu tal-Artikolu 6(1) ta' dan ir-Regolament) Taqsimiet tal-Ispeċifikazzjoni tal-Prodott ikkonċernati: Deskrizzjoni tal-inbejjed Prattiki enoloġiċi speċifiċi Varjetajiet awtorizzati Taqsimiet tad-Dokument Uniku kkonċernati: Deskrizzjoni tal-inbid/inbejjed Prattiki tal-produzzjoni tal-inbid — Prattiki enoloġiċi speċifiċi Prattiki tal-produzzjoni tal-inbid — Rendimenti massimi L-estensjoni tal-firxa tat-tipi ta' nbid se ttejjeb l-espressjoni tal-karattru uniku u d-diversità tal-inbejjed ta' Hajós-Baja, kif ukoll issaħħaħhom. L-inbejjed li ġejjin minn vendemmji tardivi għandhom volum tajjeb u huma kkaratterizzati mill-metodu ta' produzzjoni u l-maturazzjoni. Dawn jista' jkun fihom ukoll zokkor residwu. L-inbejjed premium huma nbejjed ta' kwalità superjuri, b'aromi kumplessi, b'togħma kompluta u rikka u b'karatteristika qawwija ta' frott. F'ħafna każijiet, jistgħu jitfaċċaw it-togħmiet u l-aromi tipiċi ta' frott imqadded u ta' ġamm, ta' spiss ikkompletati minn karattri pikkanti qawwija, iddominati minn aromi tipiċi ta' maturazzjoni fil-btieti tal-injam u fil-fliexken. L-inbejjed tas-silġ huma qawwija u għandhom togħma ħelwa armonjuża minħabba l-kontenut ta' zokkor residwu, l-aċidità u l-qawwa alkoħolika tagħhom. Taqsima tal-Ispeċifikazzjoni tal-Prodott ikkonċernata: Deskrizzjoni tal-inbejjed Taqsima tad-Dokument Uniku kkonċernata: Deskrizzjoni tal-inbid/inbejjed It-tipi ġodda ta' nbid li jestendu b'mod konsiderevoli l-firxa ta' nbejjed ta' Hajós-Baja u d-deskrizzjoni organolettika tat-tipi ta' nbejjed eżistenti għandha tinbidel ukoll. Taqsimiet tal-Ispeċifikazzjoni tal-Prodott ikkonċernati: Deskrizzjoni tal-inbejjed Taqsima tad-Dokument Uniku kkonċernata: Deskrizzjoni tal-inbid/inbejjed Qegħdin nadattaw ir-regolamenti attwali għal-leġiżlazzjoni fis-seħħ. Taqsimiet tal-Ispeċifikazzjoni tal-Prodott ikkonċernati: Deskrizzjoni tal-inbejjed Taqsima tad-Dokument Uniku kkonċernata: Deskrizzjoni tal-inbid/inbejjed Ir-regolamenti ta' qabel m'għadhomx validi peress li, minħabba t-tibdil fil-klima, il-qawwa alkoħolika naturali totali skont il-volum tal-inbejjed żdiedet minn diversi snin 'l hawn. It-tneħħija tagħhom m'għandhiex impatt negattiv fuq il-kwalità tal-inbejjed. Taqsimiet tal-Ispeċifikazzjoni tal-Prodott ikkonċernati: Rekwiżiti addizzjonali Taqsima tad-Dokument Uniku kkonċernata: Żona ġeografika demarkata Rekwiżiti addizzjonali Is-sezzjonijiet periferiċi tal-muniċipalità ta' Bácsszentgyörgy jikkorrispondu għal-lokalitajiet ta' Csátalja u ta' Dávod tar-reġjun tal-vitikultura. Fil-muniċipalità, l-erja taż-żona rreġistrata fir-Reġistru tal-Vitikultura hija ta' 6,8109 ettari u fiha joperaw żewġ imħażen tat-taxxa ssemplifikati. Il-kundizzjonijiet taż-żona jikkorrispondu għad-deskrizzjoni tar-rabta bejn iż-żona tal-produzzjoni u l-prodott tad-DOP "Hajós-Baja". Il-vitikultura hija parti mill-attività ekonomika tradizzjonali tal-abitanti ta' dan ir-reġjun. Taqsimiet tal-Ispeċifikazzjoni tal-Prodott ikkonċernati: Varjetajiet awtorizzati Taqsima tad-Dokument Uniku kkonċernata: Varjetà(jiet) prinċipali Il-varjetà Generosa hija varjetà li l-għeneb tagħha huwa reżistenti għall-ġlata, reżistenti għall-mard u faċli biex jinħadem u li jagħti nbid vivaċi, frisk u mfittex ħafna. Din il-varjetà żviluppat reċentement fir-reġjun tal-vitikultura tagħna u attwalment tiġi kkultivata fuq 12,4-il ettaru. Taqsimiet tal-Ispeċifikazzjoni tal-Prodott ikkonċernati: Varjetajiet awtorizzati Taqsima tad-Dokument Uniku kkonċernata: Varjetà(jiet) prinċipali Dawn il-varjetajiet huma tradizzjonalment użati għall-produzzjoni ta' nbejjed spumanti fir-reġjun tal-vitikultura. L-inbid bażiku tal-inbid spumanti b'komponenti armonjużi għandu togħma u fwieħa eleganti u pjaċevoli korrispondenti għall-kulur (abjad, pereżempju Chardonnay, rożè, pereżempju Kékfrankos, aħmar pereżempju Kékfrankos) u aċidità relattivament qawwija. Wara l-fermentazzjoni fil-flixkun, l-inbid spumanti b'effervexxenza persistenti jiżvela r-rikkezza tat-togħmiet u tal-aromi sekondarji. Waqt il-produzzjoni tal-inbid spumanti b'riħa ta' muskatell (cserszegi fűszeres), it-togħmiet u l-aromi karatteristiċi tal-varjetà u taż-żona tal-produzzjoni jikkompletaw it-togħma b'rikkezza newtrali. Taqsimiet tal-Ispeċifikazzjoni tal-Prodott ikkonċernati: Rekwiżiti addizzjonali Taqsima tad-Dokument Uniku kkonċernata: Rekwiżiti addizzjonali Meta l-konsumaturi jixtru l-inbid, l-iktar ħaġa importanti għalihom hija l-isem tal-varjetà tal-għeneb u għalhekk naħsbu li t-tneħħija tal-punt c) tar-regoli dwar it-t-tikkettar tiffaċilita l-bejgħ. Taqsimiet tal-Ispeċifikazzjoni tal-Prodott ikkonċernati: Rekwiżiti addizzjonali Taqsima tad-Dokument Uniku kkonċernata: Rekwiżiti addizzjonali - Taqsimiet tal-Ispeċifikazzjoni tal-Prodott ikkonċernati: Rekwiżiti addizzjonali Taqsima tad-Dokument Uniku kkonċernata: Id-Dokument Uniku mhuwiex affettwat minn din l-emenda. Il-funzjoni tal-kumitat lokali għall-evalwazzjoni tal-inbejjed tikkomplika l-bejgħ tal-inbejjed mill-produtturi peress li ddewmu. Huwa wkoll diffiċli li jiġu stabbiliti l-kundizzjonijiet tekniċi u finanzjarji li jippermettu l-funzjonament xieraq tal-kumitat u għalhekk dan m'għandux il-flessibbiltà meħtieġa sabiex jissodisfa l-ħtiġijiet ta' klassifikazzjoni tal-impriżi tal-inbid. Taqsimiet tal-Ispeċifikazzjoni tal-Prodott ikkonċernati: Rekwiżiti addizzjonali Taqsima tad-Dokument Uniku kkonċernata: Id-Dokument Uniku mhuwiex affettwat minn din l-emenda. Il-kumitat lokali għall-evalwazzjoni tal-inbejjed ma joperax fir-reġjun tal-vitikultura, u għalhekk qegħdin nitolbu din it-tneħħija. Taqsimiet tal-Ispeċifikazzjoni tal-Prodott ikkonċernati: X. Tqassim tal-kompiti tal-Komunità tal-Inbid Taqsima tad-Dokument Uniku kkonċernata: Id-Dokument Uniku mhuwiex affettwat minn din l-emenda. Fil-każ tal-President tal-Komunità tal-Inbid, il-kundizzjonijiet ta' kontroll huma ssodisfati. Taqsimiet tal-Ispeċifikazzjoni tal-Prodott ikkonċernati: X. Tqassim tal-kompiti tal-Komunità tal-Inbid Taqsima tad-Dokument Uniku kkonċernata: Id-Dokument Uniku mhuwiex affettwat minn din l-emenda. Skont il-leġiżlazzjoni fis-seħħ, it-teħid ta' kampjuni mill-President tal-Komunità tal-Inbid mhuwiex iġġustifikat u għaldaqstant nixtiequ nneħħuħ. Iċ-ċertifikazzjoni organolettika mhijiex ir-responsabbiltà tal-President tal-Komunità tal-Inbid u għaldaqstant għandha titneħħa. Għall-finijiet tal-proċedura ta' tqegħid fis-suq, il-President tal-Komunità tal-Inbid joħroġ ukoll dokument li jiċċertifika l-oriġini tal-inbid (ċertifikat tal-oriġini tal-inbid). Taqsimiet tal-Ispeċifikazzjoni tal-Prodott ikkonċernati: Taqsima tad-Dokument Uniku kkonċernata: Id-Dokument Uniku mhuwiex affettwat minn din l-emenda. Minħabba li l-isem tal-awtorità tal-inbid inbidel, l-isem il-ġdid jenħtieġ li jiġi introdott fl-Ispeċifikazzjoni tal-Prodott DOP — Denominazzjoni ta' Oriġini Protetta Il-kulur tagħhom ivarja minn abjad ħadrani għal isfar lewn it-tiben ċar. Inbejjed ħfief b'aroma intensa, ħafna drabi b'aċidità ħelwa, b'noti ta' fjuri, ta' frott jew ta' frott taċ-ċitru. * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Il-kulur tagħhom ivarja minn lewn is-salamun għal aħmar ċar. Inbejjed friski, vivaċi, b'togħma ta' frott, prodotti bl-użu ta' teknika ta' tnaqqis. * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Inbejjed ħomor friski u b'togħma ta' frott: inbejjed ħomor aktar qawwija b'kulur lewn ir-rubin jew rubin skur, bi fwieħa sempliċi, ta' frott, żgħażugħa, b'aromi minimi ta' ballut u tannini, ġeneralment b'aċidità qawwija u qawwa alkoħolika baxxa. Inbejjed ħomor b'volum medjanament tajjeb u magħquda Inbejjed lewn ir-rubin skur sa granata ċara, b'aromi pikkanti, b'togħma kompluta, b'kontenut speċifiku ta' tannini, maturati parzjalment jew fil-bettija tal-injam, iżda mingħajr togħma dominanti tal-ballut. * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Inbejjed lewn id-deheb, b'riħa kumplessa, b'sawra mimlija u kremuża, aromi rikki u togħmiet li ġejjin mill-maturazzjoni fil-btieti u fil-flixkun, b'aċidità u qawwa alkoħolika pjaċevoli, li ta' spiss ikun fihom zokkor residwu. * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Inbejjed lewn ir-rubin jew aħmar skur, b'riħa kumplessa, b'sawra mimlija u kremuża, aromi rikki u togħmiet li ġejjin mill-maturazzjoni fil-btieti u fil-fliexken, b'aċidità u qawwa alkoħolika pjaċevoli, li ta' spiss ikun fihom zokkor residwu. * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Il-kulur tagħhom jista' jvarja minn abjad ħadrani għal dehbi. Huma rikki b'aroma u b'togħma kumplessi intensi, u jippreżentaw l-aktar noti ta' fjuri, ta' frott u ta' frott taċ-ċitru. Jista' jkun hemm ukoll inbejjed b'volum tajjeb prodotti b'teknoloġija ta' tnaqqis u mmaturati. * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Il-kulur ivarja minn lewn is-salamun għal aħmar ċar. Inbejjed bi freskezza eleganti, vivaċi, bi fwieħa ta' frott, prodotti b'teknika ta' tnaqqis. * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Inbejjed lewn ir-rubin skur sa granata ċara, b'aromi pikkanti, b'togħma kompluta, b'kontenut speċifiku ta' tannini, maturati parzjalment jew fil-bettija tal-injam, iżda mingħajr togħma dominanti tal-ballut. Minħabba maturazzjoni aktar fit-tul, jiżviluppaw l-aromi u t-togħmiet karatteristiċi ta' frott imqadded u ta' ġamm. * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Inbid b'aromi rikki u kumplessi Inbid b'kontenut partikolarment għoli ta' zokkor, "ħelu bħall-għasel", li jippreżenta togħma konċentrata u aċidità qawwija. * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Inbid b'kulur aħmar lewn il-bronż Inbid b'aromi rikki u kumplessi Inbid b'kontenut ta' zokkor partikolarment għoli, "ħelu bħall-għasel", li jippreżenta togħma konċentrata u aromi li jfakkru fil-frott imqadded. * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Lewn: abjad fl-aħdar, ħawħ, abjad tiben pallidu Aroma: ta' frott, intensa, iffjurita Togħma: friska, qawwija, b'aċidità armonjuża Effervexxenza: uniformi, persistenti * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Lewn: Kulur: roża ċar, lewn il-qoxra tal-basal jew is-salamun Aroma: Aroma: li tfakkrek mill-ewwel fil-frott Togħma: armonjuża, b'aċidità delikata Effervexxenza: fina, persistenti * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Aroma: noti ta' fwieħa qawwija, mhux maturati u ta' frott Togħma: imħawra, ta' frott, b'karattru Effervexxenza: persistenti, uniformi * Għall-qawwa alkoħolika totali massima u l-kontenut totali massimu ta' diossidu tal-kubrit, japplikaw il-limiti stabbiliti mil-leġiżlazzjoni tal-Unjoni. Prattiki enoloġiċi mhux awtorizzati Restrizzjoni fuq il-produzzjoni Inbid ta' varjetà u ta' cuvée bojod vendemmji tardivi, Inbid ta' varjetà u ta' cuvée ħomor vendemmji tardivi, Ice wine abjad, Ice wine aħmar: arrikkiment, taħlil Inbid ta' varjetà u ta' cuvée bojod premium, Inbid ta' varjetà u ta' cuvée rożè premium, Inbid ta' varjetà u ta' cuvée ħomor premium taħlil Prattiki enoloġiċi obbligatorji: Restrizzjoni fuq il-produzzjoni tal-ice wine abjad u l-ice wine aħmar: il-ħsad irid isir f'temperaturi taħt is-7 °C taħt iż-żero, u l-għeneb jingħasar xħin ikun għadu ffriżat Regoli tal-vitikultura Prattika tal-kultivazzjoni Fil-każ tal-vinji mħawla qabel il-31 ta' Diċembru 2011: kwalunkwe prattika Fil-każ tal-vinji mħawla wara l-1 ta' Jannar 2012: żabra f'forma ta' sġajra għolja jew baxxa, żabra fuq il-ħabel fil-baxx, fuq il-ħabel f'għoli medju, fuq il-kannizzata mimduda, tħarriġ Moser (fuq zokk twil), tħarriġ Sylvoz (fuq zokk twil fl-għoli b'ħafna rimjiet), tħarriġ Moser imtejjeb, sistema ta' kannizzati fuq livell wieħed Fil-każ tal-vinji mħawla qabel il-31 ta' Diċembru 2011: kollha Fil-każ tal-vinji mħawla wara l-1 ta' Jannar 2012: densità tal-pjanti: tal-anqas 3 000 pjanta kull ettaru, distanza bejn ir-ringieli: 1,00 — 3,60 m distanza bejn il-pjanti: minn minimu ta' 0,60 m sa 1,20 m (f'każ ta' pjantaġġuni bi dwieli doppji, huwa l-ispazju medju bejn id-dwieli li għandu jiġi kkunsidrat). Qawwa alkoħolika potenzjali minima tal-għeneb espressa fi gradi ta' most Ungeriż (MM) u f'% tal-volum. Prattika tal-kultivazzjoni Għall-inbejjed ta' varjetà u ta' cuvée bojod, l-inbejjed ta' varjetà u ta' cuvée rożè, l-inbejjed ta' varjetà u ta' cuvée ħomor u l-inbejjed ta' varjetà u ta' cuvée klaret: 14,9 MM, 9,0 % vol. Għall-inbejjed ta' varjetà u ta' cuvée bojod vendemmji tardivi u l-inbejjed ta' varjetà u ta' cuvée ħomor vendemmji tardivi: 19,0 MM, 12,08 % vol. Għall-inbejjed ta' varjetà u ta' cuvée bojod premium: 17,5 MM, 10,97 % vol. Għall-inbejjed ta' varjetà u ta' cuvée rożè premium u l-inbejjed ta' varjetà u ta' cuvée ħomor premium: 17,4 MM, 10,89 % vol. Għall-inbid tas-silġ abjad u l-inbid tas-silġ aħmar: 25,0 MM, 16,66 % vol. Għall-inbid spumanti: 14,9 MM, 9,0 % vol. Għall-inbejjed ta' varjetà u ta' cuvée bojod, l-inbejjed ta' varjetà u ta' cuvée rożè, l-inbejjed ta' varjetà u ta' cuvée ħomor u l-inbejjed ta' varjetà u ta' cuvée klaret: 100 ettolitru għal kull ettaru Għall-inbejjed ta' varjetà u ta' cuvée bojod, l-inbejjed ta' varjetà u ta' cuvée rożè, l-inbejjed ta' varjetà u ta' cuvée ħomor u l-inbejjed ta' varjetà u ta' cuvée klaret: 14 300 kg ta' għeneb għal kull ettaru Għall-inbejjed ta' varjetà u ta' cuvée bojod vendemmji tardivi u l-inbejjed ta' varjetà u ta' cuvée ħomor vendemmji tardivi: 70 ettolitru għal kull ettaru Għall-inbejjed ta' varjetà u ta' cuvée bojod vendemmji tardivi u l-inbejjed ta' varjetà u ta' cuvée ħomor vendemmji tardivi: 10 000 kg ta' għeneb għal kull ettaru Għall-inbejjed ta' varjetà bajda premium, l-inbejjed ta' varjetà u ta' cuvée rożè premium u l-inbejjed ta' varjetà u ta' cuvée ħomor premium: 60 ettolitru għal kull ettaru Għall-inbejjed ta' varjetà bajda premium, l-inbejjed ta' varjetà u ta' cuvée rożè premium u l-inbejjed ta' varjetà u ta' cuvée ħomor premium: 8 500 kilogramma għal kull ettaru Għall-inbid tas-silġ abjad u l-inbid tas-silġ aħmar: 42 ettolitru għal kull ettaru Għall-inbid tas-silġ abjad u l-inbid tas-silġ aħmar: 6 000 kilogramma għal kull ettaru 100 ettolitru għal kull ettaru 14 300 kilogramma għal kull ettaru Iż-żona tad-Denominazzjoni ta' Oriġini Protetta (DOP) "Hajós-Baja" tinsab fil-parti tan-Nofsinhar tal-Ungerija, fuq l-għoljiet tat-Tramuntana ta' Telecska. Fil-Punent tmiss mad-Danubju, fit-Tramuntana u fil-Lvant hija mdawra bl-istrixxa ramlija li testendi bejn id-Danubju u t-Tisza, u fin-Nofsinhar tmiss mal-fruntiera tal-pajjiż. Id-Danubju kellu rwol determinanti fl-iżvilupp taż-żona tal-produzzjoni. Il-qiegħ attwali tax-xmara fforma wara ċaqliq fil-pożizzjoni tax-xmara. Il-karatteristiċi ambjentali taż-żona tal-produzzjoni huma ddeterminati prinċipalment mit-terren irregolari tagħha. Il-parti l-kbira taż-żona tinsab f'altitudni ta' 150 m 'il fuq mil-livell tal-baħar. It-topografija hija ġeneralment ikkaratterizzata minn ktajjen ta' għoljiet u widien suċċessivi f'direzzjoni mill-Majjistral għax-Xlokk, li joffru pożizzjoni ideali għall-vinji. Id-diżlivell ma jaqbiżx 10 sa 20 m. Il-gradjent huwa minn 2 sa 10 %. Iż-żoni ta' produzzjoni tad-Denominazzjoni ta' Oriġini Protetta «Hajós-Baja» huma kkaratterizzati l-iktar minn ħamrija ramlija kalkarja li tkopri sies tal-loess (art umifera u għaram mixjin); insibu wkoll, avolja inqas, ħamrija samra tal-foresta, tal-kernożem, ħamrija tal-bwar u alluvjali. Il-kundizzjonijiet tal-klima taż-żona tal-produzzjoni huma ddeterminati mill-klima kontinentali prevalenti fl-Ungerija. Din hija kkaratterizzata prinċipalment minn sjuf sħan u xtiewi kesħin. Il-kundizzjonijiet klimatiċi u l-elevazzjoni relattivament baxxa jfissru li l-ġlata tar-rebbiegħa u tal-ħarifa huma komuni. It-temperatura medja titla' madwar 11-12 °C. It-tul medju ta' sigħat ta' xemx huwa ta' aktar minn 2 000 siegħa fis-sena. L-ammont annwali medju ta' xita huwa ta' 450 sa 500 mm, li jissodisfa l-bżonnijiet tad-dwieli. Madankollu, l-ammont ta' xita mhux imqassam b'mod bilanċjat matul is-sena kollha. Iż-żona tal-produzzjoni għandha tradizzjoni twila fis-settur tal-vitivinikultura. Il-kultivazzjoni tad-dwieli fir-reġjun, tmur lura għal żmien ir-Rumani, bħalma huwa ġeneralment il-każ fl-Ungerija kollha. Ir-reġjun tal-vitikultura ta' Hajós-Baja kien jinsab qrib iż-żona tal-fruntiera tal-Imperu Ruman (id-Danubju kien il-"konfini" tal-Imperu), iżda l-influwenza tal-Imperu kienet waslet f'dan ir-reġjun ukoll. Il-kultura tad-dwieli, li kompliet tikber fil-Medju Evu, batiet ħafna taħt il-ħakma Ottomana fis-sekli sittax u sbatax, u għalhekk il-popolazzjoni u l-volum ta' produzzjoni naqsu drastikament. Wara t-Tieni Gwerra Dinjija, inħolqu fabbriki kbar tal-inbid u l-vitikultura nbidlet. Minbarra l-varjetajiet tradizzjonali użati kważi esklużivament fil-passat (Ezerjó, Kadarka, Kövidinka, Mézes), ġew introdotti wkoll varjetajiet oħrajn: Kékfrankos, Leányka, Muscat ottonel, Olasz rizling (Riesling Taljan). Il-pjantaġġuni b'distanza akbar bejn ir-ringieli u l-metodi ta' tħarriġ fuq ħbula fl-għoli saru l-aktar popolari. Mill-aħħar tas-snin sebgħin, minbarra li ġew sostitwiti l-varjetajiet (tħawwil ta' varjetajiet magħrufa mad-dinja, bħax-Chardonnay, il-Cabernet sauvignon, eċċ.), tkabbru ż-żoni u nbidlu t-tekniki ta' kultivazzjoni, tfaċċaw ukoll azjendi tal-inbid moderni u kbar. Minbarra dak li ntqal hawn fuq, l-inbejjed spumanti ta' Hajós-Baja għandhom il-karatteristiċi li ġejjin: Iż-żona tal-produzzjoni għandha tradizzjoni twila fil-qasam tal-vitikultura u tal-kultivazzjoni tal-inbid spumanti. Fir-reġjun tal-vitikultura, ir-razzet tal-Istat ta' Hossúhegy beda jipproduċi nbid spumanti fl-1975. Fis-snin tmenin, il-produzzjoni laħqet il-25 miljun flixkun fis-sena. Parti kbira nbiegħet bħala nbejjed spumanti prodotti b'fermentazzjoni f'tankijiet magħluqa ("metodu Russu"). F'din l-azjenda ġie prodott ukoll inbid spumanti miksub b'fermentazzjoni f'tankijiet magħluqa bi żmien itwal ta' maturazzjoni. Inbiegħu wkoll inbejjed rożè u ħomor tal-familja ta' nbejjed spumanti Carmen. Fabbrika ta' familja ilha tipproduċi nbid spumanti b'maturazzjoni fil-flixkun klassiku min-nofs is-snin 2000. L-ambjent bijoloġiku fir-reġjun tal-vitikultura jippermetti l-produzzjoni ta' nbejjed magħquda, b'aċidità moderata, aktar ħelwin u rikki fl-alkoħol. Il-kontenut ta' nutrijenti u l-kapaċità li għandu s-sottoswol ta' trab fin li jżomm l-ilma, jagħtu lill-għeneb imkabbar fih kompożizzjoni partikolari, u bis-saħħa tas-sottoswol tal-franka, l-inbejjed huma mogħnija b'attributi minerali. L-inbejjed bojod u rożè għandhom fwieħa intensa u aromi rikki. L-inbejjed ħomor ġeneralment għandhom togħma ta' frott u kulur skur. It-tannini tagħhom huma qawwijin u jiżviluppaw bil-mod. L-inbejjed premium huma nbejjed ta' kwalità superjuri, b'aromi kumplessi, b'togħma kompluta u rikka u b'karatteristika qawwija ta' frott. F'ħafna każijiet, jistgħu jitfaċċaw it-togħmiet u l-aromi tipiċi ta' frott imqadded u ta' ġamm, ta' spiss ikkompletati minn karattri pikkanti qawwija, iddominati minn aromi tipiċi ta' maturazzjoni fil-btieti tal-injam u fil-fliexken. L-inbejjed li ġejjin minn vendemmji tardivi għandhom volum tajjeb u huma kkaratterizzati mill-metodu tal-produzzjoni u l-maturazzjoni. Dawn jista' jkun fihom ukoll zokkor residwu. L-ice wines huma kompluti u għandhom togħma ħelwa minħabba l-kontenut ta' zokkor residwu, l-aċidità u l-qawwa alkoħolika tagħhom. L-inbejjed taż-żona tal-produzzjoni preferibbilment jinbiegħu wara maturazzjoni fil-btieti u fil-fliexken. L-ambjent ekoloġiku għandu impatt kbir fuq il-karatteristiċi tal-inbejjed. Din l-ispeċifiċità hija riflessa prinċipalment fi nbejjed b'volum tajjeb, b'aċidità moderata, aktar fini u b'qawwa alkoħolika għolja. Il-ħamrija ramlija ġeneralment tisħon malajr, il-kulur jgħajjat tagħha jirrifletti aħjar ix-xemx, u dan jgħin l-għeneb isir. Fl-istess ħin, il-kontenut ta' nutrijenti u l-kapaċità li għandu s-sottoswol ta' trab fin li jżomm l-ilma, jagħtu lill-għeneb imkabbar fih kompożizzjoni partikolari, u bis-saħħa tas-sottoswol tal-franka, l-inbejjed huma mogħnija b'attributi minerali. Bis-saħħa tal-kundizzjonijiet ġeoloġiċi u klimatiċi, l-inbejjed bojod u rożè għandhom fwieħa intensa u aromi rikki. L-inbejjed ħomor ġeneralment għandhom togħma ta' frott u kulur skur. It-tannini tagħhom huma b'saħħithom u jiżviluppaw bil-mod. L-inbejjed taż-żona tal-produzzjoni preferibbilment jinbiegħu wara maturazzjoni fil-btieti u fil-fliexken. Ir-reġjun tal-vitikultura ta' Hajós-Baja għandu rwol importanti fis-settur tal-vitivinikultura tal-agrikoltura Ungeriża. Minħabba l-valur ekonomiku tagħha, il-vitikultura għandha impatt kbir ukoll fuq is-soċjetà, peress li tikkontribwixxi biex iżżomm lill-popolazzjoni fir-reġjun. Illum nistgħu nosservaw ukoll l-iżvilupp progressiv tal-vitikultura u tal-vinikultura, kif ukoll tat-turiżmu tal-inbid li huwa marbut magħhom, biż-żieda fin-numru ta' viżitaturi. Huwa hawnhekk li jinsab l-akbar villaġġ ta' kantini tal-inbid fl-Ungerija, imsejjaħ Pincefalu de Hajós. L-impatt tal-fatturi umani fuq iż-żona tal-produzzjoni jista' jkun osservat fl-oqsma li ġejjin: l-iżvilupp intenzjonat ta' struttura ta' varjetajiet adattati għall-potenzjal li joffru l-kundizzjonijiet ekoloġiċi (varjetajiet tradizzjonali u ġodda), l-iżvilupp ta' tekniki tal-vitikultura u tal-inbid b'konformità mal-kriterji ekoloġiċi speċifiċi u parzjalment mal-karatteristiċi tas-suq, l-iżvilupp ta' faċilitajiet u ta' struttura ta' integrazzjoni skont il-kundizzjonijiet ekoloġiċi u kummerċjali. L-inbejjed bażiċi huma prinċipalment inbejjed b'volum tajjeb, b'aċidità moderata, aktar fini u b'qawwa alkoħolika għolja. L-inbejjed bażiċi bojod u rożè għandhom fwieħa intensa u aromi rikki. L-inbejjed bażiċi ħomor ġeneralment għandhom togħma ta' frott, b'kulur skur u tannini prominenti. L-ambjent ekoloġiku għandu impatt kbir fuq il-karatteristiċi tal-inbejjed bażiċi. Din l-ispeċifiċità hija riflessa prinċipalment fi nbejjed b'volum tajjeb, b'aċidità moderata, aktar fini u b'qawwa alkoħolika għolja. Il-ħamrija ramlija ġeneralment tisħon malajr, il-kulur jgħajjat tagħha jirrifletti aħjar ix-xemx, u dan jgħin l-għeneb isir. Fl-istess ħin, il-kontenut ta' nutrijenti u l-kapaċità li għandu s-sottoswol ta' trab fin li jżomm l-ilma, jagħtu lill-għeneb imkabbar fih kompożizzjoni partikolari, u bis-saħħa tas-sottoswol tal-franka, l-inbejjed huma mogħnija b'attributi minerali. Bis-saħħa tal-kundizzjonijiet ġeoloġiċi u klimatiċi, l-inbejjed bażiċi bojod u rożè għandhom fwieħa intensa u aromi rikki. L-inbejjed bażiċi klaret u ħomor ġeneralment għandhom togħmiet ta' frott u l-kulur tagħhom huwa skur. It-tannini tagħhom huma evidenti u jiżviluppaw bil-mod. L-impatt tal-fatturi umani fuq iż-żona tal-produzzjoni jista' jkun osservat fl-oqsma li ġejjin: l-iżvilupp intenzjonat ta' struttura ta' varjetajiet adattati għall-potenzjal li joffru l-kundizzjonijiet ekoloġiċi (varjetajiet tradizzjonali u ġodda), l-iżvilupp ta' tekniki tal-vitikultura, tal-inbid u tal-vinifikazzjoni tal-inbid spumanti adattati għall-kundizzjonijiet ekoloġiċi u, parzjalment għall-kundizzjonijiet tas-suq, l-iżvilupp ta' faċilitajiet u ta' struttura ta' integrazzjoni skont il-kundizzjonijiet ekoloġiċi u kummerċjali. Regoli dwar ir-referenzi Qafas ġuridiku: fil-leġiżlazzjoni nazzjonali Tip ta' rekwiżit addizzjonali: dispożizzjonijiet addizzjonali dwar it-tikkettar Deskrizzjoni tar-rekwiżit: Regoli ta' preżentazzjoni (għal kull kategorija ta' prodott u għal kull tip ta' nbid): Qafas ġuridiku: fil-leġiżlazzjoni nazzjonali Tip ta' rekwiżit addizzjonali: Ippakkjar fiż-żona ġeografika demarkata Deskrizzjoni tar-rekwiżit: L-azjendi tal-inbid li jinsabu fir-reġjun tal-vitikultura ta' Hajós-Baja jistgħu jbiegħu l-inbejjed tagħhom direttament mill-kontenitur fejn ikun maħżuna jew mill-fliexken jekk jiġu kkunsmati fuq il-post. L-ibbottiljar tal-inbejjed isir esklużivament fis-siti tal-ibbottiljar approvati mill-Komunità tal-Inbid ta' Hajós-Baja. L-ippakkjar barra mill-post ta' produzzjoni huwa possibbli biss jekk jiġi ddikjarat mill-inqas 48 siegħa qabel ma huwa maħsub li jibda l-proċess. Id-dikjarazzjoni trid tiġi ppreżentata lill-Kunsill tal-Komunità tal-Inbid tar-reġjun tal-vitikultura ta' Hajós-Baja. L-ippakkjar irid isir fi żmien 90 jum mill-kunsinna tal-inbid mill-post ta' produzzjoni. Produzzjoni barra ż-żona ġeografika demarkata: Qafas ġuridiku: fil-leġiżlazzjoni nazzjonali Tip ta' rekwiżit addizzjonali: deroga dwar il-produzzjoni fiż-żona ġeografika demarkata Deskrizzjoni tar-rekwiżit: Klassi 1.2.: Prodotti tal-laħam (imsajra, immellħa, affumikati, eċċ.) L-isem "Mortadella di Prato" jindika prodott tal-laħam ipproċessat magħmul minn taħlita ta' laħam tal-majjal, melħ tal-baħar, tewm, ħwawar u alchermes (jew alkermes, fi kwantità ta' bejn 0,3 u 0,6 %) imdeffes f'zalzett u soġġett għal trattament bis-sħana. Il-prodott għandu jkollu dawn il-karatteristiċi meta jiġi rilaxxat għall-konsum: piż: bejn 0,5 u 10 kg; forma: ċilindrika jew kemxejn ovali; qisien: tul ta' bejn 8 u 70 cm, dijametru ta' bejn 6 u 35 cm; karatteristiċi organolettiċi: konsistenza tat-taħlita: soda u kompatta, ratba mal-palat minħabba t-tħin fin; lewn fuq barra: roża li jxaqleb lejn lewn opak; lewn fuq ġewwa: roża skur, grazzi għall-effett tal-lewn tal-alchermes, bi tbajja' bojod minħabba l-preżenza ta' kubi żgħar tax-xaħam; aroma: aroma ta' ħwawar penetranti, bi ħjiel ta' alchermes sa mill-bidu nett; togħma: tipika tal-prodott minħabba l-kuntrast bejn it-togħma taħraq u qawwija tal-ħwawar, tat-tewm u tal-melħ tal-baħar u t-togħma ħelwa u delikata tal-alchermes; karatteristiċi kimiċi u fiżiċi: proporzjon ta' xaħam mal-proteini: mhux aktar minn 1,5. L-għalf tal-ħnieżer maħsub għall-produzzjoni tal-"Mortadella di Prato" għandu jkun f'għamla ta' brodu jew maxx u jkollu ammont ta' materja niexfa ta' mhux inqas minn 45 % tat-total sa 80 kg ta' piż ħaj u mhux inqas minn 55 % tat-total fil-fażi tat-tismin. Ix-xorrox tal-ħalib (prodott sekondarju tal-baqta) u x-xorrox tal-butir (prodott sekondarju tal-produzzjoni tal-butir) ma għandhomx jaqbżu l-15-il litru għal kull annimal/kull jum). Il-"Mortadella di Prato" hi magħmula esklużivament minn dawn il-qatgħat tal-laħam, fil-perċentwali indikati: l-ispalla: minn 40 sa 50 %; xaħam subkutanju: minn 9 sa 15 %; tirqim tal-perżut: minn 10 sa 20 %; raqba: minn 5 sa 15 %; xedaq: minn 5 sa 15 %; żaqq: minn 5 sa 10 %. L-ingredjenti obbligatorji huma: alchermes: minn 0,3 sa 0,6 %; bżar mitħun: minn 0,1 sa 0,3 %; bżar sħiħ: minn 0,1 sa 0,2 %; melħ tal-baħar: minn 2,0 sa 3,0 %: ħwawar mitħuna (kosbor, kannella, noċemuskata, il-qoxra barranija tan-noċemuskata u msiemer tal-qronfol): minn 0,1 sa 0,25 %; tewm: minn 0,08 sa 0,2 %; il-preservattivi jistgħu jintużaw kif permess mil-liġi; iż-żieda tal-glutamat tas-sodju hija pprojbita. Il-laħam użat irid ikun ġej minn ħnieżer li jiżnu mhux inqas minn 160 kg (+/- 10 %) u meta jinqatlu jrid ikollhom aktar minn disa' xhur. L-intervall bejn il-qatla tal-ħnieżer u l-ipproċessar tal-laħam ma jridx ikun inqas minn 24 siegħa u mhux aktar minn 96 siegħa. L-istadji li ġejjin fil-produzzjoni tal-"Mortadella di Prato" jridu jseħħu fiż-żona ġeografika u b'mod kontinwu mingħajr intervalli: tirqim, tħin u għaġna; mili u rbit; trattament bil-fwar u tisjir; tlaħliħ u tkessiħ. Il-ħin bejn it-tkessiħ u t-tnixxif sussegwenti u l-ewwel ippakkjar, li jsir f'vakwu, ma jistax jaqbeż l-20 minuta. Minbarra li jagħti lok għal tkabbir ta' mikrobi, in-nuqqas ta' konformità ma' dan il-limitu ta' ħin ikollu l-effett li jħassar il-bilanċ organolettiku delikat tal-prodott, u b'hekk jikkomprometti l-aroma tiegħu u jbiddel il-lewn roża karatteristiku tiegħu. Il-prodott jista' jiġi ppakkjat mill-ġdid f'biċċiet jew f'fetet, fi trejs, f'vakwu, f'atmosfera modifikata, anke 'l barra miż-żona ġeografika. Il-"Mortadella di Prato" tista' tiġi kkummerċjalizzata b'mod sħiħ, f'biċċiet jew f'fetet, ippakkjata f'vakwu, f'atmosfera modifikata, fi trej. Fuq l-ippakkjar, għandu jidher b'mod ċar u li jista jinqara fuq it-tikketta, il-logo, kif hu riprodott hawn taħt, magħmul minn immaġni ovali maqtugħa lejn in-naħa t'isfel bil-linji li jifformaw rettangolu li jbiddel il-forma ovali, filwaqt li jifforma figura unika. Iż-żona li fiha jsiru l-produzzjoni u l-ewwel ippakkjar tal-"Mortadella di Prato" tinkludi t-territorju kollu tal-muniċipalità ta' Prato u tal-muniċipalitajiet ta' Agliana, Quarrata u Montale fil-Provinċja ta' Pistoia. It-territorju ta' Prato huwa kkaratterizzat minn użu razzjonali tal-ilma mix-xmara li taqsmu, il-Bisenzio, u minn nixxigħat oħra. Il-ħtieġa ta' restawr tal-pjanura tal-għargħar vasta u fertili u l-kunċett ta' sfruttament tal-ilmijiet tagħha biex tiġi prodotta l-enerġija għat-tħaddim kemm tal-imtieħen kif ukoll tal-makkinarju tessili, bdiet tinħass għall-ewwel darba fis-seklu tnax u wasslet għall-bini tal-hekk imsejħa "gore", netwerk kbir ta' kanali artifiċjali li jaqsmu l-pjanura ta' Prato, u jestendu għall-muniċipalitajiet ġirien ta' Agliana, Quarrata u Montale li jinsabu fil-Provinċja ta' Pistoia. Minbarra li jipprovdu l-enerġija, il-gore u n-nixxigħat ippermettew ukoll li jiżviluppa, sa mill-Medju Evu, il-mestier tal-biċċiera (Arte dei Beccai) li, għal raġunijiet ta' iġjene, kien jeħtieġ kwantitajiet kbar ta' ilma ġieri, simili għall-mestier taż-żebbiegħa. Kien proprju dak iż-żmien li ġie stabbilit l-ipproċessar u l-użu tal-laħam tal-majjal, li kellu reputazzjoni partikolari u kien element importanti mill-ekonomija, filwaqt li kien jirrappreżenta s-sors alimentari ewlieni matul ix-xhur tax-xitwa. Kull familja raħħala kienet trabbi l-ħnieżer tagħha, filwaqt li dawk aktar għonja fil-bliet kienu jagħmlu użu mis-sistema tar-ragħa, fejn l-annimali kienu jiġu fdati lir-raħħala għat-tismin, bil-patt li jridu jwettqu nofs dak imwettaq minn Alla (a mezzo di ciò che Dio ne fa). Anki matul is-sekli ta' wara, il-konsum annwali ta' laħam tal-majjal kien konsiderevoli, u fil-fatt dawk li jipproduċu z-zalzett ta' Prato (salsicciari) kellhom reputazzjoni għolja u kienu soġġetti għal taxxa speċifika minħabba l-importanza tal-qligħ li diġà kienu qed jiksbu dak iż-żmien permezz tal-bejgħ taz-zalzett. Għaldaqstant, il-konfigurazzjoni partikolari tal-passaġġi fuq l-ilma fiż-żona ffavoriet il-qrubija tradizzjonali bejn il-mestier antik taż-żebbiegħa, li lilu hu attibwit l-ewwel użu tal-kuċċinilja, u dik tal-biċċiera, li ssoktaw bl-użu tal-famuża "grana de tintore" bħala kolorant u taħwira, inkluż fiz-zalzett. Il-"Mortadella di Prato" għandha reputazzjoni li hija bbażata prinċipalment fuq l-użu tal-alchermes, li joħloq kuntrast bejn it-togħma ħelwa u delikata tiegħu u t-togħma taħraq u qawwija tal-ħwawar, tat-tewm u tal-melħ tal-baħar, u b'hekk jagħti lill-prodott karatteristiċi kompletament oriġinali. L-għarfien espert lokali tradizzjonali jsaħħaħ din l-ispeċifiċità tal-prodott permezz ta' dawn li ġejjin: l-għażla ta' qatgħat tal-laħam l-aktar adattati għat-tisjir; il-kisba ta' koeżjoni partikolari fit-taħlita li tirriżulta mill-kombinazzjoni tal-proteini tat-tessuti konnettivi maz-zokkor li jinsab fl-alchermes; il-protezzjoni msaħħa tax-xaħam kontra s-snuħija kkawżata mill-azzjoni batterjostatika u antiossidanti tat-taħlita ta' ħwawar, bżar iswed, tewm u melħ tal-baħar; u l-garanzija ta' tnixxif twil u gradwali tal-prodott minħabba l-fatt li qabel jiġi msajjar bi trattament bil-fwar. Dawn huma kollha aspetti li, meta jitqiesu flimkien, jagħmlu l-prodott uniku fix-xena gastronomika Taljana. Il-preżenza tal-alchermes bħala ingredjent distintiv tal-"Mortadella di Prato" hija indikazzjoni ċara li l-prodott huwa esklussiv u oriġinarju minn Prato. Fil-fatt l-alchermes huwa likur ta' lewn aħmar jgħajjat li jinkiseb esklużivament mill-kuċċinilja, insett parassita mnixxef u mitħun li, għal sekli sħaħ, kien jintuża biex jinżebgħu d-drappijiet minsuġin, jiġifieri dik li tradizzjonalment kienet l-attività ekonomika ewlenija madwar il-gore tal-belt u d-distrett ta' Prato. Fi Prato, din il-familjarità konsiderevoli mal-kuċċinilja wasslet għal versatilità kbira fl-użu tagħha bħala kolorant fit-tessuti u fi prodotti alimentari u mediċinali. B'mod partikolari, l-użu tal-alchermes fit-tisjir inżamm ħaj fi prodotti li jvarjaw minn prodotti tal-laħam għall-pasti lokali (pesche di Prato). Din l-ispeċifiċità, flimkien mal-fatt li l-produtturi fi Prato rnexxielhom jippreżervaw il-metodi ta' produzzjoni tradizzjonali, saħħet ir-reputazzjoni tal-"Mortadella di Prato", li mhemmx dubju dwarha u hija appoġġjata minn dokumentazzjoni estensiva. L-ewwel dokumenti ċerti dwar il- "Mortadella di Prato" bħala prodott li joriġina fil-belt ta' Prato jmorru lura għall-1733, li kien jaħbat żmien il-beatifikazzjoni tas-soru Caterina de' Ricci, meta s-sorijiet tal-Monasteru Dumnikan ta' Prato ħejjew ikla għall-mistednin fejn ġiet ippreżentata bħala speċjalità lokali. Il-"Mortadella di Prato" tissemma aktar tard b'isimha fl-1854 fil-korrispondenza bejn Cesare Guasti u Giovanni Pierallini, f'artikli fil-ġurnal "Lo Zenzero" mill-1862, u tul is-seklu dsatax kollu f'diversi pubblikazzjonijiet ekonomiċi ("L'Italia economica" tal-1868, "l'Italia all'opera" tal-1869), f'rapporti mfassla bit-Taljan, bl-Ingliż u bil-Franċiż għall-Wirjiet Internazzjonali f'Londra u f'Pariġi, u f'nota miktuba minn Kummissarju tal-pulizija Franċiż rigward l-esportazzjoni tal-prodott lejn Franza (1867). Dan jikkonferma li l-prodott kien kiseb ċertu reputazzjoni. B'mod partikolari, rapport minn uffiċjal tal-Wirja Internazzjonali ta' Londra jiddikjara li l-"Mortadella di Prato" u l-"Mortadella di Bologna" silfu isimhom lill-ġeneru kollu. Hemm ukoll diversi referenzi ddokumentati għall- "Mortadella di Prato" mis-seklu għoxrin f'firxa ta' pubblikazzjonijiet inklużi l-kotba tar-riċetti lokali u l-gazzetti nazzjonali ta' kuljum, kif ukoll fil-gastronomija nazzjonali u internazzjonali, u dan juri li l-fama tagħha kibret b'mod konsiderevoli. Il-karatteristiċi partikolari tagħha wasslu biex il-prodott jissemma f'bosta kotba tat-tisjir u gwidi gastronomiċi lokali, nazzjonali u internazzjonali, inkluż fl-ewwel edizzjoni tal-"Guida Gastronomica d'Italia" tat-Touring Club Italiano (1931). Il-fama tagħha hi marbuta wkoll mal-interess fil-prodott li wrew kokijiet ewlenin u figuri magħrufa sewwa fil-kultura u fil-gastronomija internazzjonali, bħall-kittieb Manuel Vázquez Montalbán. Ġiet promossa wkoll bħala espressjoni vera tat-tradizzjoni gastronomika ta' Prato minn assoċjazzjonijiet bħall-Accademia della cucina italiana (1987) u Slow Food, li fl-2000 iddeżinjatha bħala prodott alimentari protett. Sa mis-seklu tmintax, il-"Mortadella di Prato" bdiet tittiekel flimkien mat-tin jew fit-tisjir tradizzjonali bħala ingredjent f'bosta platti tipiċi, fosthom is-"sedani alla pratese". Il-prodott jiġi ppreżentat regolarment f'fieri internazzjonali kif ukoll fil-festival tal-ikel u tal-inbid li jsir fi Prato stess: "Divini profumi. (it-tieni subparagrafu tal-Artikolu 6(1) ta' dan ir-Regolament) It-test ikkonsolidat tal-Ispeċifikazzjoni tal-prodott jista' jiġi kkonsultat fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335" billi żżur direttament il-paġna ewlenija tal-Ministeru tal-Politika Agrikola, Alimentari u Forestali (www.politicheagricole.it) u tagħfas fuq "Qualità" (fin-naħa ta' fuq fil-lemin tal-iskrin), u wara fuq "Prodotti DOP IGP STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di Produzione all'esame dell'UE".
Extracted from C_186_2020.html